Asteon zientzia begi-bistan #65 - Zientzia Kaiera\nIrudia: Drosophyllum lusitanicum landarea. (Argazkia: Ramamayoor / Iturria: http://www.boredpanda.com/geometry-symmetry-plants-nature/)\nEkialde Ertaineko Arnas Sindromea edo MERS birusa 2012an ezagutu zen lehen aldiz Saudi Arabian. Gripearen antzeko sintomak eragiten ditu birusak: sukarra, eztula eta arnasa hartzeko zailtasunak, eta, horregatik, zaila izan daiteke antzematea. Ez dakite zein den bere jatorria baina antza, gaitza gameluen bidez transmititu da. Egun, ez dago tratamendurik birusari aurre egiteko. Honek bi urtetan 1.100 lagun inguru kutsatu ditu 25 herrialdetan eta 400 bat laguni heriotza eragin die eta Juanma Gallego kazetariak azaltzen ditu Berrian xehetasun guztiak: MERS birusaren aurkako sendabideak luze joko du.\nMERS birusaren eraginak zenbakiez neurtu izan dira. Arestian aipatutako artikuluan, kutsatutakoak, hildakoak, eragindako herrialdeak eta bestelako datuak ematen dira. Zenbakiak. Josu Lopez-Gazpio ikertzaileak horiek izan ditu hizpide Zientzia Kaiera blogean. Izan ere, erakutsi digu dena neurtzen ahalegintzen garela, neurtezina dena ere: maitasuna, zoriontasuna eta abar. Neurketek informazio interesgarria ematen dute baina estatistika bi ahoko ezpata da eta sarritan zenbakiez fio gara, nola lortu diren gehiegi ulertu (nahi) gabe. Beraz, kontuan hartu behar da zenbakiak nola lortu diren, euren atzean zer dagoen ezagutzeko. Azalpen guztiak “Zenbakikrazia” artikuluan.\nTxema Pitarke fisikaria da eta CIC nanoGUNEko zuzendaria. Sustrai Colinak elkarrizketatu du Argian. Luze hitz egin dute zientziaren erronkez eta etorkizunaz. Aurrera begiratuz Pitarkek argi du medikuntza izango dela etorkizunean bizitza aldatuko digunak: “Iraganean etorkizunari begira jarri eta ahoa ireki duten ia guztiek sartu dute hanka. Pentsa, Michelson fisikari ospetsuak dena eginda zegoela esan zuen gaur egun ezinbestekoak zaizkigun erlatibitatearen teoria eta mekanika kuantikoa asmatu gabe zeudenean. Hori hala, zeintzuk diren etorkizuneko erronkak? Mende erdi barru zerk aldatuko duen gure bizimodua? Nire ustez, medikuntzak. Medikuntzaz oso gutxi dakigu oraindik”. Argian datu guztiak: Zientziaren garapena geldiezina da.\nFisikaria da gure aurreko protagonista. Zientzietako karrera bat egin zuen bere garaian Txema Pitarkek. Egun, Ana Riberak azaldu digunez Zientzia Kaiera blogean, zientzietako karreretan izen-emateak jaisten ari dira eta bestelakoetara aldatzen ari dira, bestelako horiek praktikoagotzat jotzen omen baitira. Eragile asko daude zientzia-grinaren galera honen atzean; horien artean, gurasoek seme-alabei helarazten diegun hezkuntza eta diskurtsoan dago: “Zertarako ikasiko duzu hori?” “Ez du eta ezertarako balio”… Ez dezagun zapuztu gure seme-alaben ilusioa holako jarrerekin: Hezkuntza eta jakin-mina.\nDenok dugu gogoan lurrak dardara egin duen azken unea, apirilean hedabide guztiek eman baitzuten Nepalgo lurrikararen berri. Suntsipena nagusi izan zen lurraldean, baina horretaz gain ikertzaileek antzeman dute, lekuz aldatu dituela gauzak lurrikarak. Izan ere, Txinan lurrikarak aztertzen dituen erakunde baten arabera, Everest hiru zentimetro mugitu da hego-mendebalderantz. Argian ematen dizkigu datuak Joxerra Aizpuruak: Nepaleko lurrikaretako batek Everest mugitu du.\nESAk (Europako Espazio Agentzia) 2004an bidali zuen espaziora Rosetta zunda. Ibilbide korapilatsua egin ondoren 2014ko ekainean 67P/Churyumov-Gerasimenko kometara ailegatu eta barnean zeraman Philae modulua askatu zuen kometaren gainean kokatzeko. Baina bateriak agortu zitzaizkion moduluari eta itzalean geratu zen 211 egunez, duela hamar egun lozorrotik atera eta seinalea bidali duen arte Philaek, 67P kometaren gainazaletik. Juanma Gallegok azaltzen digu Berrian, lanera bueltatu dela “Philae”.\nEider Cartonek gizakion eboluzioaz jardun du Elhuyar aldizkarian eta Europako Homo sapiensik neadertalena aurkeztu digu. Duela 40.000 bat urteko gizaki baten matrailezurraren analisi genetikoa abiapuntu hartuta, Europan aurkituko Homo sapiensen fosil zaharrenetako bat, zientzialariek ondorioztatu dute 200 urte baino gutxiagokoa dela haren azken arbaso neandertalarekiko belaunaldi-tartea.\nAustralian egindako ikerketa batean frogatu dute koral-espezie jakin batek beroarekiko duen tolerantzia heredagarria dela genetikoki. Beraz, ikertzaileak diotez, ur beroagotara egokitzeko gaitasuna ez da beroak eragindako estresarekiko erantzun soila, baizik eta belaunaldi batetik bestera transmititzen den ezaugarri genetikoa. Datu guztiak Eider Cartonen eskutik Elhuyar aldizkarian: Beroarekiko tolerantzia, heredagarria koraletan.\nNaturaren ezaugarri harrigarriekin jarraituz, Amaia Portugal kazetariak asteon beste kontu interesgarri baten berri eman digu: Lurrunari ere atera dakiokeela txinparta. Nola? Bacillus generoko bakterioen esporak uzkurtu egiten dira ingurunea lehorra denean, eta zabaldu hezetasuna dagoenean. Mugimendu hori baliatuta, lurrunketa ere potentzial handiko energia iturri berriztagarria izan daitekeela egiaztatu dute Columbia Unibertsitatean. Hari esker, adibidez, bonbilla bat piztea eta jostailuzko ibilgailu bat martxan jartzea lortu dute.\nArgitalpen-data: 2015/06/28 · Atala: Dibulgazioa, Zientzia begi-bistan


57. Ari progresiboa subjektu ergatibo eta *edun aditz laguntzaile iragankorrarekin: ari dut (v ari naiz)\nvii. Iragangaiztasuna eta iragankortasuna\nEredu orokorra. Ari izan progresiboa subjektu absolutiboarekin eta izan aditz laguntzailearekin batera azaltzen da, baita predikatu osagarria iragankorra edo ditrantsitiboa denean ere.\nni.ABS ogia.ABS jan.IPFV PROG 1SG.ABS.izan\nHizkera eredua. Hizkera batzuetan, ari izan subjektu ergatiboarekin *edun aditz laguntzailearekin azaltzen da predikatu osagarria iragankorra denean.\nni.ERG ogia.ABS jan.IPFV PROG (3ABS).edun.1SG.ERG\nHonen berri non: ipar-ekialdeko hizkerak.\nKapitulua: Iragangaiztasuna eta iragankortasuna\nGako hitzak: aditz laguntzaile alternantzia, aspektu progresiboa, ergatibotasuna, erro alternantzia, iragangaiztasuna/iragankortasuna


Josu Labaka: “Edozein aldaketak, hitzen gainetik, benetako erabaki politikoak behar ditu” | UEMA - Udalerri Euskaldunen Mankomunitatea\nHasiera » iritzia » Josu Labaka: “Edozein aldaketak, hitzen gainetik, benetako erabaki politikoak behar ditu”\n2016(e)ko maiatzak 26 iritzia, komunikazioa, UEMA Erantzunak desaktibatuta daude Josu Labaka: “Edozein aldaketak, hitzen gainetik, benetako erabaki politikoak behar ditu” sarreran\nUEMAko lehendakari Josu Labaka Info7ko Gureaz Blai saioan aritu da gaur eguerdian, larunbatean Leitzan izango den Udalerri Euskaldunen Egunaz eta beste zenbait kontuz solasean.\nHemen entzun ditzakezue Labakaren hitzak:\n· Josu Labaka: “Edozein aldaketak, hitzen gainetik, benetako erabaki politikoak behar ditu”.\nTestua, berriz, hemen, bere horretan:\n“Edozein aldaketak, hitzen gainetik, benetako erabaki politikoak behar ditu”\nEkimenez beteta dator asteburua. Gaurtik aurrera, Amurrion, euskal kultur sorkuntzaren transmisioan eta komunikazioan zerk huts egiten duen aztertuko dute hainbat lagunek, Jalgi jardunaldietan. Larunbatean, Leitzan, Udalerri Euskaldunen Eguna ospatuko dugu bazter batetik eta bestetik heldutako euskal herritarrek, udalerri euskaldunek herri honi egiten dioten ekarpena aitortzeko eta aldarrikatzeko. Eta larunbatean bertan, Bilbon, prekarietatea salatzeko mobilizazio nazionala ere iragarri du sindikatu abertzale batek.\nBatean edo bestean ezingo duela egon entzun diot egunotan bati baino gehiagori, hona etorri behar duelako, ala hara joan behar duelako. Ezin guztietan egon. Herri hau eraikitzeko, hausnartzeko, aldarrikatzeko… zenbat kontu, ekitaldi eta aukera, gehienak elkarren osagarri izan arren, gehienak egun eta leku ezberdinetan.\nXabier Gantzarain lagunari irakurri diot egunotan, sare sozialen batean, aspaldian denok mintzo garela euskal kulturaren edo euskararen egoeraz, eta hutsuneez, gabeziez, zailtasunez, ezinez. Zikloa amaitu delakoan, diagnostikoa egiten ari garela ematen orduak, egunak, urteak. Baina sendabidea jartzeko orduan kulturarengan jartzen dugula fokua, oinarria ahaztuta: politika. “Eta kontua politikoa da”, dio adiskideak. Ez du arrazoirik falta. Alferrik ibiliko gara ahaleginak eta bi egiten arlo batean edo bestean, egoera iraultzeko erabaki politiko sendorik ezean.\nGuk Leitza izango dugu asteburuan elkargune. Festa eta aldarrikapena uztartuz, Udalerri Euskaldunen Eguna bertan antolatzea erabaki zuen UEMAk, 25. urteurrena herritarrekin ospatzeko. Leitzako Udalak bat egin zuen proposamenarekin, eta azken hilabeteotan, herriko hainbat talde, elkarte eta norbanako buru-belarri aritu dira larunbaterako ekitaldi oparoa eta herrikoia antolatzen. Euskararen arnasgunea dela sinetsita, beste hainbat herriren eredu eta bide-erakusle izan daitekeela ohartuta, udalerri euskaldun izatearen harrotasuna lau haizetara aldarrikatzeko erabaki politikoa hartu zuen Leitzako Udalak, eta ezin ederragoa izan da hilabete hauetan guztietan elkarlanean egin dugun bidea.\nEgin, eta gero esan. Lanean aritu, eta gero emaitzaren berri eman. Eta ez alderantziz. Borondate politikoa alferrikakoa baita erabaki politiko sendorik ezean. Nafarroan bertan, horixe gogoratuko du euskalgintzak hurrengo asteburuan ere, ekainaren 4an, Kontseiluak antolatuta, ‘Eman bide euskarari’ lelopean antolatu duten manifestazio erraldoian. Edozein aldaketak, hitzen gainetik, benetako erabaki politikoak behar dituela.\nHorrela soilik gaindituko dugu prekarietatea euskarari eta euskal kulturari dagozkion alorretan ere: erabaki politiko sendoak hartuz eta eredu izanez. Ez hitz hutsekin. Erakunde publikoek, alderdiek eta sindikatuek, behingoz, euskararena lehenengo mailan jokatu beharreko partida dela ulertu behar dugu. Alferrik gabiltza afizionatuen mailako erabakiekin, ordezkaritzarekin eta jarrerekin ezer aldatu nahian. Kontua politikoa da, eta lehen mailakoa.\nAurreko albistea Udalerri Euskaldunen Eguna, 25 urtez euskara hauspotzen\nHurrengo albisteaFesta eta aldarrikapena uztartuz ari dira ospatzen Leitzan Udalerri Euskaldunen Eguna


Outlook | Lantalan\nEuskara hutsezko kanala Soralucen\nAsteartea, 2014ko ekainaren 24a\neuskara hutsezko kanala\nAurrekoan aipatu genuen bezala, Mondragon Korporazioko euskara koordinatzaileek Otaloran egin zuten topaketak, prestakuntzaz gain, bigarren helburu bat ere izan zuen: kooperatibetako esperientzia eta praktika baliagarriak elkarrekin partekatzea. Horren baitan, Soraluceko euskara koordinatzaileak, Andoni Korkostegik, kooperatiban martxan duten euskara hutsezko kanalaren nondik norakoak azaldu zituen.\nEuskara hutsezko kanalak Soralucen from Emun_hizkuntzak on Vimeo.\nEuskarak, hegemonian eta nagusitasunean landu den eremu eta funtzioetan egin du aurrera: ikastoletan, euskaraz garatu diren komunikabideetan… Planteamendu elebidunetan euskarak normalean galdu egin du.\nHizkuntza lokal batean egin daitekeen guztia ez dadila egin hizkuntza globalago batean. Horrela, tokiko hizkuntzari funtzio esklusibo eta espezifiko batzuk ziurtatuko zaizkio, hedapen handiko beste hizkuntzen aurrean babestuz.\nSoraluce kooperatiban 2001. urtetik dugu euskara plana eta, lehen urteetan askotariko ekintzak martxan jarri ostean (motibazio kanpainak, itzulpenak, berripapera…), 2009an urrats berri bat ematea erabaki genuen: euskara hutsezko kanala martxan jartzea, hain zuzen ere. Lortu ditugun emaitzek eta soziolinguistikan aditu direnek zer dioten irakurtzeak, bide onean goazela baieztatu digute.\nLabur-labur honako hau da euskara hutsezko kanalaren helburua: Soraluceko bazkide euskaldunei -%79- ahalik eta funtzio gehien eskaintzea edo eginaraztea euskara hutsez.


Hilabetean Euskal Herria gurutzatu ondoren Getxon bukatu da Euskarabentura | Bizigiro | Berria\nHilabetean Euskal Herria gurutzatu ondoren Getxon bukatu da Euskarabentura\nPozik azaldu dira parte hartzaile eta antolatzaileak abentura bukatu berritan. 783 kilometro egin dituzte espedizioa hasi denetik, horietatik 400 baino gehiago, oinez.\nEuskarabentura espedizioko kideak Getxon June Prieto/FOKU\n2018ko abuztuak 1 12:53\nEmozioak pil-pilean, egindakoaz pozik eta harro, baina nekatuta. Horrela iritsi ziren atzo Euskarabentura espedizioko gazteak Getxora. 783 kilometro egin ondotik, atzo bukatu zen euskara ardatz duen espedizioa Getxon. Uztailaren 1ean Maule-Lextarren hasi, eta atzo bitarte Euskal Herriko zazpi probintziak gurutzatu dituzte espedizioa osatzen duten 130 parte hartzaileek. Olatz Silva BERRIAko kazetaria espedizioan izan da eta zuzeneko kontaketa egin du blogean.\nBizkaiko hiriburuan ernatu zen espedizioa bere azkeneko egunean. Bilbon itsasontzia hartu eta Portugaletera joan ziren lehendabizi gazteak, han Bizkaia Zubia gurutzatu eta Getxora iritsi ziren. Getxon, bertako udalak harrera berezia egin zien.\nGetxora heldu gara, #EuskarAbentura espedizioa heldu da helmugara, ZORIONAK!\nGetxoko udalak harrera berezia egin digu! pic.twitter.com/0jDxg4Lyui\n— EuskarAbentura espedizioa (@euskarAbentura) 2018(e)ko uztailaren 31(a)\nUdalak egindako harreraren ostean emozioz betetako amaiera ekitaldia izan zuen espedizioak, Andres Isasi musika eskolan. Abenturako momenturik onenak biltzen dituen bideo bat ikusi zuten gazteek eta ondotik diploma banaketa egin zuten. Sormena lantzea izan da espedizioko helburu nagusietako bat horretarako sortzailen ezberdinak izan dituzte bidelagun. Astelehenean egin zituzten taldeka sormen lan horien aurkezpenak Bilbon eta boto gehien jaso zituen Apo Armatuak taldeak lana berriro interpretatu zuen bere lana amaierako ekitaldian. Bukatzeko, hilabete guztian zehar konposatu duten Euskarabentura kanta primizian kantatu zuten parte hartzaileetako batzuek.\nðÂÂ¤ Eta gazteek sortutako kantarekin amaiera ekitaldia bukatzen dugu. Mila esker denoi #euskarabentura -ren lehen edizioa hain berezia egiteagatik!#euskarabentura pic.twitter.com/5eeMz8wuKq\nEkitaldia bukatuta senitartekoak zituzten zain gazteek. Malko artean agurtu zuten elkar abenturako kideek, hilabete elkarrekin egon ondotik “familia handi bat” bihurtu baitira denak. Antolatzaileak ere pozik azaldu dira espedizioak hasieran zehaztutako helburuak bete dituelako. Balorazio ofizialik egin ez duten arren, aurtengo arrakasta ikusita datorren urtean ere Euskarabentura egingo dutela uste dute antolatzaileek. Lanak bukatuta, atsedenerako tartea izango dute berriz antolaketa lanetan murgildu baino lehen.\nAmaitu da Getxoko Andres Isasi musika eskolan ekitaldia. Amaitu da EuskarAbentura @berria #EuskarAbentura âÂ¤ï¸Â pic.twitter.com/ZVBcVwyArK\n— Olatz Silva (@olatz_silva) 2018(e)ko uztailaren 31(a)


Eibarko zezen plazako aisialdi eremu egin berria zapatuan inauguratuko da eta egun horretan jokoak eta jolasak izango dira nagusi — Eibarko Udala\nEibarko zezen plazako aisialdi eremu egin berria zapatuan inauguratuko da eta egun horretan jokoak eta jolasak izango dira nagusi\n"Plazan jokuak” jaia Lehen Hezkuntzako 5. eta 6. mailetako eta Bigarren Hezkuntzako 1. eta 2. mailetako ikasleentzat da. Egun horretan parte hartzeko aurretik izena eman behar da Gaztelekuan edo Jazinto Olabe ludotekan. Izenak emateko epea bihar, ostirala, amaitzen da. Inaugurazioko joko horiek izango dira plaza urte osoan zehar erabiltzeko abiapuntu, kirolean doan jarduteko eremu.\nEibarko Udalak Zezen Plazan egin duen kirol-toki berri hori zapatu honetan bertan jarriko da martxan. Egun horretan, hango kantxa berriak inauguratzeko hainbat joko eta ekitaldi izango da; gainera, zerbitzu berri honen nondik norakoak ezagutzeko ere primerako eguna izango da zapatua.\n'Plazan jokuak' du lelotzat jaiak, eta Indianokua Gaztelekuaren eta Jazinto Olabeko ludotekaren laguntzari esker antolatu da, Lehen Hezkuntzako 5. eta 6. mailetako eta Bigarren Hezkuntzako 1. eta 2. mailetako ikasleek parte-hartzeko pentsatuta. Hala ere, izena aurretik eman behar da leku bi horietan. Bihar, ostirala, izena emateko azken eguna.\nZapatuko ekitaldi horiek arratsaldez izango dira, 17:00tatik 19:00etara bitartean. Hona hemen umeen gozamenerako antolatu diren jokoak eta jolasak: zaku erraldoia, eskia, uztaiak, plastikozko gurpilak, sokatira, zapi-jokoa, errelebuak bikoteka edo gimkana.\nKirol-toki berri honen eraikuntza-lanak joan zen urteko azaroaren hasiera aldean hasi ziren egiten. Hona hemen han egindako lanak: aurrenik, zezen plazan hormigoizko zorua bota eta, horren ondoren, jarri eta kentzeko kirol altzariekin eratutako pista berri bi egin, bata tenisean aritzeko eta bestea futbolean edo saskibaloian aritzeko. Obrak Gabika SL etxeak egin ditu eta kostua 84.554 eurokoa izan da (BEZ barne).\nProiektu honen asmo nagusia Zezen Plazari beste erabilera bat ematea zen; izan ere, zezenetarako urtean pare bat egunez baino ez baita erabiltzen. Horrela, herriaren erdialdean bertan, aisialdirako eta jolaserako lekuen eskaintza handitzeaz gain, kirol praktika sustatu nahi da doako leku horretan.\nObrak egin diren moduari esker han jarritako egiturak behar denean erretiratzeko moduan daude; horrek zezenketak edo beste ikuskizun edo ekitaldi batzuk egiteko aukera ematen du.\nUdal jardunbide hau Udalak duen planetan sartzen da, hirian jolasean eta kirolean aritzeko gune irekiak egiten joateko asmoaren ildotik. Ekimen hori ordain dela urte batzuk jarri zen martxan Sautsiko (Saratsuegi) kirol kantxak egin zirenean edo Amañako dorreen ondokoak jarri zirenean. Gure herriko parkeetan ere umeentzako jokoak eta jolasak instalatzen edo berriztatzen joaten dira.\netiketak: Aisialdia, Jolasak, Jokuak, Zezen plaza


Koherentzia jardunaren jardunaz irakasten da | Revista\nBizitzen ikastea : Koherentzia jardunaren jardunaz irakasten da\nHeztea ibilbide osoan bidaide jokatzea da. Hezkuntzan laguntzen dugun pertsona horren ahalmen eta gaitasunak elikatu, bideratu eta aberastea da. Eta pertsona horren hoberena bere baitatik ateratzea esan nahi du. Dena den, kontzeptu eta teoriak hitzen bitartez transmiti daitezkeen bitartean, azterketa eta jorraketarako gai izan daitezkeen bitartean, jokamoldeak eta jarrerak ezartzen dituzten balio eta arauen ikasketan lehentasuna daukana etsenpluak imitatzea da. Etsenpluak esana eta eginaren arteko koherentzia agertzen duenean, hezi beharreko pertsonak egin denari buruzko datua gordeko du bere baitan, esan denaren kontrakoa dela jakinik ere; baina eginak karga eta balio handiagoa du esanak baino, eta hobeki frogatzen dira gauzak eginarekin hitzekin baino. Bada hor esaera zahar zuhurra: “hobe hamaika hitz baino irudi bakarra”. Koherentziarik ez denean irakatsitakoaz zalantza eta mesfidantza harrotuko dira eta, areago, irakasten ari den horren izaera bera ere auzitan jarriko da, akaso.\n“Guregandik espero duten” horren itxurak egiteari ekiditen eta garen bezala azaltzen, horixe baitugu geure koherentziaren bermerik egokiena.


Herria | Alsazia, bere instituzio propioa nahian\n2021eko urtarrilean Alsaziak ere berea eskuratuko du. Unser Land alsaziar alderdi politikoak aspalditik eskakizun hori aldarrikatzen du Rhin bi eskualdeak bateratuz (Haut-Rhin eta Bas-Rhin). Joan den asteazkenean, Eki-Iparraldeko (Grand-Est) eskualdeko prefetak, eskualdeko lurralde instituzionalari buruzko txostena frantses gobernamenduko lehen ministroari eman dio. Andrée Munchenbach, Unser Land alderdi politikoaren bozeramaileak zioen, ez direla satisfos izanen bakarrik bi Rhin eremuen bateratzearekin, baina Alsaziak bere autonomia propioa izan dezan galdetzen du, bere parlamentuarekin eta bere konstituzio edo(ta) araudiekin. Hortarako, afixa handi batzuen bidez, Unser Land alderdiak kanpaina bat abiatu du, Eki-Iparraldeko eskualdearen logoa erabili duelakoz eztabaida sortu duena. Uxer baten bidez manua ukan dute afixa horien kentzea.


Abanto-Zierbenako Udala - Abanto Zierbena Kirolarekin - Las Carreras auzoak rokodromo berria du\nAbanto Zierbena Kirolarekin - Las Carreras auzoak rokodromo berria du\nEskaladaren zaleak zorioneko daude; izan ere, Abanto Zierbenan kirol hori egiteko beste instalazio bat ireki dute. Parez pareko bi makurgunedun boulder areto bat da, eta udal-pilotalekuko garajean dago.\n“50 bazkide baino gehiago dituen Las Carreras auzoko Gure Mendi Zaharrak mendi-taldeak gune bat eskatu zigun eskaladan aritzeko, eta hementxe dute. Udalak adi entzuten die herritarren beharrizanei eta, pixkanaka baina gelditu gabe, iristen zaizkigun eskaerei erantzuten diegu. Guztiontzako udalerri baterantz eskalatzen ari gara”, azaldu du Abanto Zierbenako alkate Maite Etxebarriak.\nBoulder erako eskalada edo bloke-eskalada honetan datza: haitz-bloke edo horma txikiak eskalatzea eskaladan ohikoak diren babes-materialik behar izan gabe, hau da, sokarik, arnesik, finkatze-elementurik eta abarrik gabe.\n“Rokodromo berriak, gainera, eskolaz kanpoko eskalada-jarduera egiteko kirol-instalazio gisa ere funtzionatuko du; izan ere, Askartza Isusi ikastetxeko Gurasoen Elkarteak ikastaro hori antolatu du 2018/2019 ikasturterako. Ikastetxeko haurrek eskalatzen ikasiko dute ikastetxetik ateratakoan. Era horretan, aisialdi osasungarri eta dibertigarria sustatu nahi dugu”, adierazi du Etxebarriak.\nKirolgune horrek bi makurgune ditu: alde batetik, batek % 5eko inklinazioa du, garajeko atea zabaltzeko behar diren 30 cm-ak libre uzteko; parean, L formako bi makurgune daude, % 15eko inklinazioarekin. Luzeenak 3,80 m-ko zabalera du beheko aldean, eta gehieneko altuera 3,55 metrokoa da. Eskuinaldean, berriz, % 10eko inklinazioa duen makurgune txiki bat dago, 2,8 metro altu eta 1,7 metro zabal (beheko aldean) dena.\nRokodromoko panelak urkizko kontratxapatuzko ohol fenolikoz eginak daude, eta 2,5 m x 1,25 m x 18 mm dituzte. Horrez gain, triangelu eta trapezio formako beste batzuk ere badaude, diseinura egokitzeko. Bi piezako koltxoneta ere jarri behar izan da, areto guztia estali eta oina sartzeko zulorik gelditu ez dadin. Koltxoneta bat 5 x 2 m-koa da, eta bestea, berriz, 5 x 2,5 m-koa. Koltxonetak 30 cm lodi dira, eta aparrezko bi dentsitate dituzte (10 cm gogor goiko aldean, eta 20 cm bigun beheko aldean).\nAskotariko testura eta neurriak dituzten 750 helduleku jarri dira, forma biribildu eta ergonomikodunak, lesiorik ez eragiteko. 400 kg-ko trakzioa jasateko gai dira. 6 kolore hauetako heldulekuak jarri dira: urdinak, berdeak, horiak, gorriak, laranjak eta beltzak; hala, ibilbideak bereizi ahal izango dira. Heldulekuek M10 erako torloju zinkeztatuak dituzte.\n“Gure udalerrian eskalada-zaletasun handia dago. Hau azken 6 urteetako bigarren rokodromoa izango da; lehena Gallarreta Mendi Elkarteak kudeatzen du eta Gallartako Txikito pilotalekuan dago. Gero eta jende gehiagok egiten du kirol hori; horregatik, orain Las Carrerasen ere eskalatzeko tokia dago.\nKalitatezko aisialdiaren alde egiten dugu eta uste dugu garrantzitsua dela udalerrian horretaz gozatzeko azpiegiturak izatea; horregatik, 12.000 euro baino gehiago inbertitu ditugu gure gazteek kirolaz eta aisialdi osasungarriaz gozatzen jarraitu ahal izan dezaten”, esan du, bukatzeko, Etxebarriak.


Irazu Aranburu eta Nerea Amilibia gailendu dira XVII. Pagoeta Mendi Lasterketan - Zarautz - Zarauzkohitza.eus\nIrazu Aranburu eta Nerea Amilibia gailendu dira XVII. Pagoeta Mendi Lasterketan\nIñigo Gaiton 2022-04-24 14:39\n1:41:34 denborarekin irabazi du gizonezkoen lasterketa Irazuk, eta Amilibia 2:14:30 markarekin gailendu da emakumezkoen artean. Bikote mistoen lasterketa ere egin da, eta horien artean Igor Etxeberria eta Ainhoa Muruak osatutako bikoteak lortu du garaipena.\nPagoeta Mendi Lasterketaren aurtengo edizioa jokatu da gaur goizean zehar. Kirol probak 435 korrikalari bildu ditu, eta horiek bi lasterketa desberdin egin dituzte. Banakakoan atera dira 249 korrikalari (214 mutil eta 35 neska), eta horiek 21 kilometrotan neurtu dituzte indarrak. Lasterketa mistoan, berriz, 93 bikotek parte hartu dute, eta 8 kilometroko ibilbidea izan dute.\nBederatziak eta erdietan abiatu dute 21 kilometroko bakarkako lasterketa, zeru goibelarekin baina ateri. Zarauzko herrigunetik atera eta Pagoeta tontorrera igo ondoren, Irazu Aranburu eta Nerea Amilibia izan dira herrira itzuli helmuga aurrena zapaldu duten parte hartzaileak. Gizonezkoen artean, Imanol Larrañaga sailkatu da bigarren (1:44:24) eta Unai Zialtzeta hirugarren (1:44:57). Emakumezkoetan, Itxaro Zabaletak (2:18:39) eta Laura Arrregik (2:19:54) osatu dute podiuma. Zarauztar onenen saria Xabier Garatek (1:53:29) eta herrian bizi den Nerea Amilibiak jaso dute.\nBikote mistoen lasterketari 09:45etan eman zaio hasiera, eta ibilbide laburragoa zutenez, 10:30 aldera helmugaratu dira lehen sailkatuak: Igor Etxeberria eta Ainhoa Murua (44:29). Koldo Olazabalek eta Iratxe Aranburuk osatutako bikoteak zeharkatu du helmuga garaileek baino 16 segundo beranduago, eta hirugarren izan dira Ion Intxausti eta Naroa Uria (45:11). Zarauztarrek osatu dituzte lehen bi postuetan sailkatutako bikoteak.\nGoiza polita joan da, eta eguraldiak ondo eutsi dio euririk gabe. Jende dezente hurreratu da irteera eta helmuga puntura, eta eguerdiko orduak gerturatu ahala, giro ederra sortu da. Amaieran, zaleen txalo artean gurutzatu dute helmuga parte hartzaile guztiek.


Buruntzaldeko 11. Ibilbideen Eguna\n“Buruntzaldeko Ibilbideak” izeneko proiektuari esker, lehiatzeko ez den eta edozein publiko motarentzat egokia den jarduera fisikoa egiteko eta Buruntzaldea eskualdeko eta bere landa-ingurune naturala ezagutzeko aukera dugu.\nMartxoaren 24ean Andoainen Buruntzaldeako emakumeen pala topaketa ospatuko da\n17:30ean hasiko da topaketa Andoaingo Arrate frontoian.\n“ Buruntzaldeko Ibilbideak ” izeneko proiektuari esker, lehiatzeko ez den eta edozein publiko motarentzat egokia den kirola egiteko eta Buruntzaldea eskualdeko eta bere landa-ingurune naturala ezagutzeko aukera dugu.\nBuruntzaldeko 6.futbol topaketak\nSeigarrenez Buruntzaldea izenarekin kirolaren arloan hitzarmen baten bidez elkarlanean diharduten Udalek (Andoain, Lasarte-Oria, Urnieta eta Usurbil) bailara mailako futbol topaketa berria antolatu dute.\nAsteburuan 5. areto fultbol txapelketa jokatuko da\nAsteburuan Buruntzaldeko 5. areto futbol txapelketa jokatuko da Lasarte-Orian eta Andoainen\nUrriaren 12an Buruntzaldeko Ibilbideen 7. Eguna ospatuko da\nBuruntzaldeko Ibilbideen 6. Eguna\nBuruntzaldeko Ibilbideak izeneko proiektuari esker, lehiatzeko ez den eta edozein publiko motarentzat egokia den kirola egiteko eta Buruntzaldea eskualdeko eta bere landa-ingurune naturala ezagutzeko aukera dugu.\nBuruntzaldeko udaletako kirol zerbitzuen prezioen ezohizko igoera\n2012ko abenduaren 11, Lasarte-Oriako Udaletxearen pleno aretoan, Buruntzaldeko kiroletako zinegotziek prentsa aurrekoa eman zuten, 2013. urtean Buruntzaldeko kirol zerbitzuetako prezioek jasango duten ezohiko igoeraren berri emateko.\nBuruntzaldeko Ibilbideen 5. Eguna\nBuruntzaldeko ibilbideen informazioa berritu dute\nEskualdeko ibilbideen inguruko informazioa biltzen duten panelak daude jarrita Buruntzaldeko hainbat herritan. Egunotan paneletako eduki hori berritu egin dute.\n1 2 Hurrengoak»


Sindicato ESK sindikatua - Galeria\nGure ideiak [Gure dna]\nAtal honetan, beste ataletan kokatzen ez diren dokumentuak aurki ditzakezu, baina ez horregatik garrantzi eskasekoak.\n24 hildako 2018an\nData: 2018ko ekainaren 28, 00:00\nBatukada hitzarmen kolektibo duin baten alde!\nPobreziaren aurkako DSBE baten alde\nGipuzkoako Asanblada Soziala Pobreziarekin amaituko duen DsBE baten aldeko mahai ingurua antolatu du.\nLangabezia eta murrizketa sozialen aurka Ezkerraldeak Euskal Herriko langabezia-tasarik handienetako bat pairatzen\nGreba! Hitzarmen Kolektibo duin baten alde!\nGarbialdiko zuzendaritza, Araba ESI eta CUT sindikatuak langileekin burutzen duten muturreko egoera salatu nahi dugu.https://www.esk.eus/index.php/eu/berriak/719-esi-araba-kortijoa\nGreba Hitzarmen Kolektibo duin baten alde! 11:30 tan manifestaldia\nAltsasuko atxilotuen aldeko manifestazioa\nCookieak erabiltzen ditugu.\nNabigatzailea aldatzen ez baduzu, bere erabilpena onartzen duzu. Gehiago\nKASU! Webgune honek cookiak eta antzeko teknologia erabiltzen du.\nNabigatzaileko konfigurazioa aldatzen ez baduzu, onartzen duzu Learn more\nESKREN COOKIEEN POLITIKA


Apirilean teknologia berrien inguruko udaleku irekiak LHko 4-5-6 mailako ikasleei zuzendua | Usurbildarrak aurrera\n← Istripu larria gertatu da gaur Usurbilgo Luzuriaga lantegiaren parean\nMartxoaren 23an presoen eskubideen aldeko elkarretaratzea eta ‘Harpidetza’ afaria Aitzagan →\nApirilean teknologia berrien inguruko udaleku irekiak LHko 4-5-6 mailako ikasleei zuzendua\nIkastolen Elkarteko aisialdi-taldeak Aste Santuko oporren bueltan, teknologia berrien inguruko udaleku irekiak antolatu ditu eta LHko 4., 5. eta 6. mailako ikasleei zuzenduta daude.\nBideo-jolasetan jolastetik, hauek sortzera pasatuko dira. Hauek dira landuko diren jarduerak:\nSerius games bideo-jolasekin aritu.\nBlokekako programazioaren oinarriak ezagutu.\nBideo-jolas ezagunak egokitu.\nNorbere bideo-jolasa garatu.\nDenon artean adosturiko bideo-jolasa garatu.\nProiektuaren aurkezpena egin.\nTalde-lanean robotak programatu eta beraien arteko interakzioa nola bideratu ikasiko da. Hauek dira landuko diren jarduerak:\nBloketako programazioaren oinarriak ezagutu.\nHardwarearekin lanean hasi: Gamepad pertsonalizatua sortu.\nRobot sinpleak sortuz, oinarrizko zirkuitu elektrikoen ezagutzak landu.\nTalde bakoitzak bere robota egokitu eta programatu.\nRoboten arteko lasterketa-txapelketa.\nPentsamendu konputazionalaren oinarria ezagutzea.\nTeknologia berriak euskaraz bizitzeko aukera berritzaileak ahalbideratzea\nTeknologia berrien bidez, sormena sustatzea dira (Maker mugimendua).\nGutxieneko taldea 10ekoa izango da.\nNoiz: apirilaren 3tik 6ra goizeko 9:00etatik 13:00era (zaintza zerbitzua 8:30etik)\nNon: Udarregi ikastolan.\nIzen-ematea: martxoaren 1etik 15era Udarregi ikastolako idazkaritzan.\nPrezioa: Ikastolen Elkarteko ikasleak 75€.


Irrikaz geunden tropela.eus zaleok Tourreko lehen esprinterako. HTC-k gidatutako Cavendish britainiarra zegoen guztion kinielatan garaipenerako baina Farrar estatubatuarrak lortu du azkenean eskuak zerurantz begira jartzea. Eta nola ez, Italiako Giroan zendu zen bere lagun min Weylandt-i eskaini dio “W” zeinuaren bidez.\nAzken 2 km-tan nahastu da lasterketa. Hondo, Thomas eta azken bihurguneak erorketa/mozketa bat eragin dute Garmin-Cervelo taldearen mesedetan. Hushovd maillot horiak eta Dean-ek egindako lana ezin hobeto bukatu du estatubatuarrak. Feillu eta Rojas izan dira hurrengo bi postuetan, gertu baina ez nahiko.\nIkusi beharko da hurrengo esprintetan Cavendish-en taldeak nola erantzuten duen azken kilometro horietan, baita Greipel zein Petacchi ere borrokan sartzeko gai diren ere.\nHemen duzue etapa amaitu ondoren Eneko Garate (@egarate), Egoitz Lizasok (@elizaso) eta Iosu Garatek (@iosugarate) grabatutako podcasta entzungai, nabigatzailean bertan edo bestela iTunes bidez nahiz MP3 formatuan deskargatu dezakezue geziari klik eginez.\n#24 Tropela.net podcastak: To...\n#26 Tropela.net podcastak: To...


Europan Tipping Azken Gida | Save A Train\nHasiera > Bidaia Europan > Europan Tipping Azken Gida\nMunduan zehar, tipping oso ondorio eta praktika desberdinak ditu, adibidez: Hegoafrikan tipping egitea beharrezkoa da, orrialdean bezala USA. Zure artean aholku bat uztea espero da 15 eta 25% Amerikan, eta ez baduzu, oso ondo joango zara andre batek. Baina Europarekin zer?? Europan faktura asko aholku bana egongo dira, ordea, hau aldatu egiten da herrialde batetik bestera. Zure helmugako herrialdeko tipping praktikak jakiteak nahasmena eta ezezko sentimenduak ekidingo ditu. Irakurri, beraz, Europan birziklatzeko azken gida!\nTren Garraioa da Ekologikoa Way bidaiatzeko. Artikulu hau idatzita dago tren bidaiak buruz hezteko Save A Train arabera, Tren Sarreren Merkeena Webgunea Munduan.\nZerbitzuaren arabera Europan Tipping Azken Gida\nEuropan aholkuak jasotzen dira jasotzen ari zaren zerbitzu motaren arabera. Adibidez, zerbitzari bat bost izarreko jatetxe batean beste era batera mahaigainaren atzean dagoen zerbitzari batera eramatea espero zenuen. Tabernariek ez lukete kasurik espero kasu batzuetan, taxi gidariek non egingo luketen. Zure diskrezioa erabiliz, eta eskuzabaltasuna beti da bide egokia aholku egokia erabakitzen denean. Era, leku gehienek eskudirutan dirua ematea eskatzen dute, beraz, ziurtatu euroko nota batzuk eramaten dituzuela uneoro.\nTipping In Jatetxeak\nJanaria edo edariak mahaira ekartzen dituen egoerak aholku bat eskatzen du normalean. Zenbatekoa gozatzen ari zaren jantoki motaren araberakoa da. Europan botatzeko prozedura estandarra zera da: fakturen zenbatekoaren gainean euro bat edo bi uztea edari biribil bat baina janaririk agintzen ez bada. Egoera giroan bazkari osoak desberdinak dira. Kasu honetan, a few euros per person is usually sufficient. Europa osoko bost izarreko jatetxeek ohikoa izaten dute aholkua fakturan. Ziurtatu hau egiaztatzen duzulako zure zerbitzua benetan gozatu ezean aholku gehigarririk utzi beharrik. Zerbitzu bikainak batzuetan aholku gehigarria eskatzen du, beraz, kasu horietan, bide guztian joan zaitezke 15%.\nKontinenteko taberna edo taberna gehienek ez dute inolako aholkurik espero. Tabernariei soldata ordaintzen zaie, eta punta-ontzian txanpon batzuk estimatuko dira, ez da beharrezkoa. punta egiten baduzu, gogoratu berriro ere dirutan soilik erabiltzea, oharrak edo txanponak. Amaiera soltean bazaude, hona hemen zerrenda 5 Best Tabernak Live Music Europan With.\nEstilistak eta Bainuetxea\nJende askok ile berria berria lortu nahi du, edo masaje lasaigarria oporretan dagoen bitartean. Zorionez, Europa osoko bainuetxeak eta estilistak aurkituko dituzu, askotan ia herri guztietan. Tipping, kasu bietan, ehuneko hamar ingurukoa izan ohi da. Izugarri pozik bazaude jaso zenuen zerbitzuarekin, goian bezainbeste joan zaitezke 15%.\nHotelak maiz egiten diren kontsultak dira Europan tipping egiteko orduan. Orokorrean, One Euro jarraibidea jarraitu behar da beti. Horrek funtsean adierazi du euro bakoitzeko aholkuak zerbitzu bakoitzeko. Kanpoko edo atezain batek zure poltsak eramaten baditu, orduan poltsa bakoitzeko euro bat nahikoa da. Etxea garbitzeko egunean euro bat jaso behar da. Atezaindegia astintzea zure gustuen araberakoa da, baina jaso duzun zerbitzu mailaren araberakoa izan beharko litzateke. Honez gainetik joan badira zure egonaldia gogoangarria eta atsegina izan daiteke, orduan, bost edo hamar euroko edo hortik gorako propina egokia da.\nZer eman Tip Taxiak Eta Garraioak\nTaxi eta Ubers Europan barrena ibiltzeko barnealdea dira. Zer aholku aukeratu, onena da gidaria nola ordaintzen den kontuan hartzea. Oro har, arren, egokia da taxi bat edo Uber ibiltzeko bi euroko aholku bat. Uber bezalako aplikazioek kontrolatzailea elektronikoki tipifikatzeko aukera ematen dute, metatutako taxiek, aldiz, eskudirua eskatuko dute. Europan bidaiatzea gomendatzen duzunean gauza bera da tabernetan edo jatetxeetan sartzea. Gogoan izan ez dela beti beharrezkoa, baina askotan eskertzen da. Erreserbatu tren txartelak zure for Europako bidaia erraza eta erraza da Munduko Tren Sarreren Webgune Merkeenarekin.\nEuroparako Herrialde Nagusiari buruzko Azken Gida\nHerrialde gehienek jarraibide orokor berdinak jarraitzen dituzte Europan aholku emateko orduan. Noski, beti behar da ikertu nahi duzun helmuga bidaiatu aurretik, eguneratuta zaudela ziurtatzeko. tren bidaia sarritan hainbat herrialdetan zehar eraman zaitezke aldi berean, beraz, ziur egon bakoitza zer egin beti lagungarria izatea. Herrialde batzuk beren kideekin bereizten dira arauetan, ordea.\nIslandia eta Eskandinavia\nIzan ere, haien jatorri bikainen jaurtiketa edo adeitasun xume bat da, herrialde horiek nahiago ez duzu batere okertu. Jatetxe eta zerbitzu gehienek fakturan barne izango dute aholkua. Oraindik egokia da faktura euro hurbilenera biribiltzea eskudirutan edo kreditu txartelaren bidez eman ordez.\nGrezia Eta Zipre\nGreziarrek dena beste modu batera egiten dute, eta tipping ez da salbuespena. Fakturak handiagoak aholku txikiagoak behar dituzte eta faktura txikiek aholku handiagoak behar dituzte.\nUtzi gutxienez a 5% punta, eskudirutan zerbitzarientzako, fakturan doakotasuna barne badago ere. Eskudirua beti da erregea Europako herrialde gehienetan, eta Austria ez da bestelakoa.\nZer aholkatu Irlandan eta Eskozian\nOso adeitsua da, Nazio biek poltsak eramango dituzte zoriontsu. Ez da ezinbestekoa ekipajeen garraiatzailea aholkatu, eta normalean ez da espero. Esker onekoa izatea eta eskerrak ematea adeitsu izatea da, ordea, espero. Etorkizunean zerbitzu berdina jaso nahi baduzu zure atezainaren eskutik, ziurtatu positiboki aitortzen dituztela.\nZer aholkatu Europan – Britainia\nBritainiar asko saiatu dira turistei azaltzen etxeko garbiketa egitea benetan beharrezkoa ez dela. Europan tipping egiteko orduan, hori da arau irmoetako bat. Ez utzi aholkurik zure hoteleko gelan, galdutako moduan frontoian entregatuko da seguruenik dirua. Tabernariek ere ez dute aholkurik espero, eta tipping horiek izorratu daitezke. Bide batez, errespetatu eta aitortu zure barman. Jarri txanpon batzuk tipuletan. Hala ez bada, beharrean, utzi ekuaziotik.\nEuropan Aholkuei buruzko informazio guztia biribiltzen\nEuropan erosteko aholku onena etxeko lanak egitea da. Irakurri herrialdeari buruz, edo bisitatzeko asmoa duzuen herrialdeak. gogoratu tren bidaiak sarritan hainbat herrialdetan zehar eramaten zaitu gelditzeko gai izango zarela. Beti dirua ekartzea, bi txanponak, eta dirutan eskupekoak emateko ohar batzuk. Politikak ziur ez bazaude, jatetxeentzako ehuneko hamarko arauari eutsi, eta euro guztirako arau bakarra.\nGogoratu, Bidaiei buruz heztea maite dugu, beraz, ordua egokia denean eta bidaiatzea erabakitzen duzu, gogoratu Tren Bidaia gure espezialitatea dela eta aukeratu Save A Train, zure bidaiaz gozatzen lagunduko dizugu!\nEgin nahi duzun embed gure blog post “Europan Tipping Azken Gida” zure gune kalera? bai hartu ahal izango duzu, gure argazki eta testu eta ematen diguten kreditu batekin Blog post honen lotura. Edo egin klik hemen: https://iframely.com/embed/https%3A%2F%2Fwww.saveatrain.com%2Fblog%2Fguide-tipping-europe%2F%3Flang%3Deu (...)- (Joan behera apur bat ikasi Kodea ikusi)\nhonako lotura, gure Ezagunenak tren bideak aurkituko duzu – https://www.saveatrain.com/routes_sitemap.xml, <- Lotura honek ingelesa ibilbide lurreratzea orriak baino ez da, baina baita behar dugu https://www.saveatrain.com/de_routes_sitemap.xml, eta aukeratzen dituzun de fr edo tr eta hizkuntza gehiago alda ditzakezu.\n#jatetxe europetravel Janari TippingEurope tren bidaiak traveltips Oporrak\nTren Bidaia, Tren Bidaia Austria, Tren Bidaia Bretainia, Tren Bidaia Frantzia, Tren Bidaia Alemania, Tren Bidaia Italia, Bidaia Europan, Europan Yoga\nTren Bidaia, Tren Bidaia Belgika, Tren Bidaia Frantzia, Tren Bidaia Alemania, Tren Bidaia Italia, Tren Bidaia Herbehereak, Tren Bidaiarako Aholkuak, Bidaia Europan


Ertzaintzak eta Udaltzaingoak jende-pilaketak ekiditen ahaleginduko dira jaietan\nBeltran de Herediak ohartarazi du Ertzaintza herrietako jaietan 'zelatan' egongo dela\nPublikatuta: 2020/07/03 20:25 (UTC+2) Azken eguneratzea: 2020/07/03 20:25 (UTC+2)\nSailburuak esan du ardura norberarena dela, baina Ertzaintzaren eta Udaltzaingoaren kontrola ere beharrezkoa dela.\nUdaltzainak eta ertzainak Bilboko kaleetatik. Argazkia: EiTB\nHerrietako jaietan ertzainak eta udaltzainak "zelatan" egongo dira azken egun hauetan ikusitako jende-pilaketak ez errepikatzeko. Nahiz eta jai herrikoi asko COVID-19aren pandemiagatik bertan behera geratu diren, beharrezkotzat jotzen dute prebentzio neurriak errespetatzea.\nEstefania Beltran de Heredia Eusko Jaurlaritzako Segurtasun sailburuak Gasteizen egindako prentsaurreko batean eman du abisua.\nGasteizen eta EAEko beste herri batzuetan bizitako egoerak kontuan izanik, sailburuak "arduraz" jokatzeko eskatu die herritarrei. "Norbanakoen eta kolektiboaren osasunari buruz ari gara hizketan" gaineratu du.\nKkutsatzeak ekiditeko, maskara erabiltzearen eta segurtasun distantzia mantentzearen garrantzia ere izan ditu hizpide Beltran de Heredia, baita higiene neurriak muturreraino eramateko garrantzia ere.\nSailburuak adierazi du Ertzaintzaren eta Udaltzaingoaren kontrola "beharrezkoa" dela, eta aurreratu du, urtero legez, kasu bakoitzean egoera aztertu eta horren araberako operatiboak egingo direla. Hala ere, azpimarratu du garrantzitsuena "norbanakoen eta taldeen jarrera arduratsua" dela.


L-forma edo izkina sukaldeko diseinua: Oinarrizko gida\nGizarte zientziak Oinarriak\nL-formako sukaldeko diseinua\nAholkuak eta xehetasunak Zure Etxeko Espazio Eremu Eraginkorra diseinatzeko\nL formako sukaldeko diseinua sukaldeko diseinu estandarra da, txoko eta espazio libreetarako egokia. Ergonomia handiarekin, diseinua sukaldeko lan eraginkorra egiten du eta trafiko arazoak saihesten ditu bi norabidearen kontrako espazio ugari eskainiz.\nL formako sukaldeko oinarrizko dimentsioak alda daitezke, sukaldea banatzen den arabera. Horrek lan-eremu anitzak sortuko ditu, erabilera optimoa lortzeko L-forma luzera 15 oin baino luzeagoa izan behar da eta bestea ez da zortzi baino gehiago.\nL-itxurako sukaldeak era askotako eraiki daitezke, baina garrantzitsua da oinez trafikoa kontuan hartzea, armairuak eta espazio kontrakorrak behar izatea, hormaren eta leihoen konketarako posizionamendua eta sukaldeko argiztapen moldaketen aurretik etxerako mahaiko txoko bat eraikitzen.\nCorner Sukaldeetarako Diseinu Oinarrizko Diseinua\nL-formako sukalde bakoitzak oinarrizko diseinu-elementu berberak ditu: hozkailua, bi kontagailu perpendikularra bata bestetik, goiko eta beheko armairuak, sukalde bat, elkarren artean jartzen diren guztiak eta gela estetiko orokorra.\nBi taulak kontagailuaren goiko ertzekin eraiki behar dira, altuera kontrajarriko altuera ezin hobea izan dadin , hau da, normalean 36 hazbeteko solairuan egon beharko liratekeen arren, neurri estandar hau batez besteko Amerikako altuera dela eta, altuera altuagoa baldin bada edo batez bestekoa baino laburragoa, kontagailuaren altuera doitu behar duzu bat etortzeko.\nGoiko armairu altuak erabili behar dira, gogoeta bereziak egon ezean, oinarrizko armairuak gutxienez 24 hazbeteko sakonera izan eta behatzak jaurtitzeko egokia izan behar dute. Goiko armairuak erabili behar dira biltegiratze espazioa behar denean, konketarako gainetik jarri gabe.\nHozkailuan, sukaldeetan eta konketan jarri behar da kontuan eraikuntza hasi baino lehen, beraz, ziur egon zure sukaldeko lanerako triangelua diseinatu eta garatzea zure sukalde orokorraren diseinurako eta gehien erabiltzen duzunari dagokionez.\nL-formako sukaldeko laneko triangelua\n1940. urteaz geroztik, Amerikako arduradunek sukaldeak diseinatu dituzte lanerako triangeluarekin (hozkailua, sukalde eta harraska) kontuan hartuta, eta orain urrezko estandarra perfekzionatu dute triangelu honetarako aginduta, lau zazpi Hozkailua eta harraska arteko oinak, lau eta sei arteko konketa eta sukalde artean, eta lau eta bederatzi sukalde eta hozkailuaren artean.\nHorrela, triangeluaren erdialdean ireki daitekeen hozkailuaren triangeluaren kanpoaldeko izkinan jarri behar da, eta ez da kabinete edo mahai baten antzeko objektua triangelu honen hankako lerroan kokatu behar. Gainera, etxeko oinetako trafikoa laneko triangeluaren bidez ez da egongo prestatzen.\nArrazoi hauen arabera, L-formaren zabalera edo zabala ere kontuan izan daiteke. Sukalde irekia aukera ematen du zirkulazio-korridoreek sukaldeko lan-eremura iristeko aukera ematen dute, aldaera zabala sukaldeko uhartea edo mahaia gehitzen den bitartean, gutxienez bost oinak aurrez aurrekoak izan behar duten bitartean. Fokuak eta leihoak argiztatzeko maila ere egongo da sukaldeko laneko triangeluaren kokapenean, beraz, kontuan hartu zure sukalde ezin hobea diseinatzeko.\nNoiz Bursitis Doctor bat ikusi\nZein dira Enpresa Zikloaren faseak?\nGaleradun edo korridore sukaldeko diseinua\nZer da Gamer Thumb? - Etengabeko estresa kaltea\nEkonomia Oinarrien Gida\nErabiltzailearen interfaze grafikoaren abantailak\nArgiztapen ergonomikoak gela bakoitzeko espazio egoiliarretan\nArgi fluoreszenteak dituzten arazoak\nEye Strain-en Sintomak Ohikoak\nTendinitisa pairatzen dutenek Pain Helbiderako aholku hauek erabil ditzakete\nUrpekaritza ziurtagiria duten agentziek\nBMW PGA Txapelketako Txapelketa Europako Tourrean\nZer da Beat Reporter?\nSouth Carolina Vital Records - Jaiotzak, heriotzak eta ezkontzak\nZer da K-Code Ford Mustang?\nElectroplating definizioa eta erabilerak\nZer izan zen Tordesillas Ituna?\nCookie alemaniar tradizionalak eta tratatuak\nCCNA Azterketa prestatzen\nNorena eta Nor da?\nItaliako Verb Divertirsi konjugazio taula\nTiger Woodsen alabak Sam Alexis Woods da\nZer da komunioa?\nWesleyan College GPA, SAT eta ACT datuak\nThe 8 Ohikoena IELTS akatsak eta nola horiek saihesteko\nTudor dinastiako emakumeak\nNola erosi hockey patinak


Euskal Fast Food Osasungarria vending makina\nVendingeko zerbitzu integrala\nUrkotronik eskudiruaren kontrola\nOstalaritzako zerbitzu integrala\nHizkuntza: eus / es\nAurkeztutako proposamen guztien ondoren, guztiak ideia harrigarri, original eta berritzaileekin, Urkotronik-ek Aitor Orobengoari ematea erabaki du, proposamena JAKIBERRI lantaldearen izenean aurkeztu ondoren.\nAitorren lantaldearen ideia vending makina bat da, produktuak Euskal Fast Food Osasungarria izenaren baitan banatzeko. Healthy produktuen aukera zabala eskaintzen du, aurretik prestatuak, kalitatezkoak, naturalak, osasungarriak eta elikagarriak, betiere euskal gastronomiarekin lotua.\nBertako produktu berri, osasungarri eta naturalen alde egiten duen egitasmoa da, eta ez die soilik kontsumo eskaera berriei erantzuten, lan aukera berriak sortzeko aukera ere ematen du landa-eremuan, eta, era berean, EUSKADI marka bultzatzen du.\nUste dugu vending bitarteko eskaintza gastronomikoa, aurretik prestatutako kalitatezko eta bertako produktuetan oinarritua dena eta gure tradizioarekin lotura estua duena, aukera ezin hobea dela gure lurraldeko ekoizle enpresa ororentzat.\nEuskal Fast Food Osasungarria produktuez hornitutako vending makina kokatzeko aukeratutako tokia Donostiako Tabakalera eraikina izan da.\nZorionak, Aitor! Espero dugu laster gozatu ahal izango duzula Euskal Fast Food Osasungarriaz vending makina batean.\nEibarko Udalak maskarillak jarriko ditu gure makinen bidez\nPertsonalizazioak, txartelen bidez maskarillak modu seguruan banatzeaz gain, kontsumoa kontrolatzeko aukera ematen du.\nBehar duenaren eskura #coronavirus\nZiur gaude koronabirusak gure gizartetik onena aterako duela. Eta guk urrats bat egin nahi dugu norabide horretan: gure baliabide material eta giza baliabide guztiak behar duenaren eskura jartzen ditugu.\nZatoz Cashlogy ezagutzera eta irabazi bi sarrera Eibar eta Bartzelonaren arteko partidarako\nOraindik ez badituzu Cashlogy-ren abantailak ezagutzen, hauxe duzu aukera.


ONDARE MATERIALA – Bolintxi\nEtiketa: ONDARE MATERIALA\nARRANTZALEEN ETXEBIZITZAREN ARAZOA XX. MENDEAREN LEHENENGO ERDI ALDEAN. Santurtziko kasua (I)\n7 apirila, 2020 13 apirila, 2020 Utzi iruzkina\n1925eko irailaren 22 eta 25a artean Euskal Itsas Arrantzaren Batzar Nagusia egin zen Donostian. Bertan sektorearen arazoei heldu Irakurtzen jarraitu →\nARRANTZALEEN ETXEBIZITZAREN ARAZOA XX. MENDEAREN LEHENENGO ERDI ALDEAN. Santurtziko kasua (II)\nGerra Zibila amaitu ondoren, etxebizitza Francok indarrez ezarritako Estatu Berriaren arazo larrienetako bat izan zen. Eta bera konpondu nahian, zenbait erakunde sortu zituen arazoa bideratzeko asmoz. Irakurtzen jarraitu →\nARRANTZALEEN ETXEBIZITZAREN ARAZOA XX. MENDEAREN LEHENENGO ERDI ALDEAN. Santurtziko kasua (III)\n1942an, gerraoste gorri-gorrian, “Arrantzaleen Auzuneetako Etxebizitzak Hobetzeko Plan Nazionala” egin zen, eraikitzeko zenbait egitasmo ekarri zituena. Santurtzirako Irakurtzen jarraitu →\nARRANTZALEEN ETXEBIZITZAREN ARAZOA XX. MENDEAREN LEHENENGO ERDI ALDEAN. Santurtziko kasua (IV)\n7 apirila, 2020 2 uztaila, 2020 Utzi iruzkina\n1948an, Luis Diaz Guerrak eta Carlos de Miguelek Santurtzirako arrantzaleen auzune eder baten egitasmoa idatzi (ezerezean geratu zena) eta bost urtera, Manuel Bastarretxe arkitektoak plano berriak egin zituen xede berarekin. Kontua Irakurtzen jarraitu →\nRamona Lizana Txabarri, Casa Torre markes eta markesaren alaba\nGaur egun Casa Torre Jauregia izena daraman eraikinaren aurrean, udalaren kultur-etxea eta urtetan Hormaza familiarena eta gerora Casa Torre markesena Irakurtzen jarraitu →\nGure irudia. Arrantzaleen kofradiako gerrikoaren belarria.\nDuela gutxi, enkaten-etxe batean gerriko baten belarria agertu da “Santurtziko San Pedro Arrantzaleen Kofradiako belarria. 1920-1931” izenburupean eta honako hau da deskribapena: Irakurtzen jarraitu →\nGURE IRUDIA: “Santurce” hegazkina, azkenean diskoteka izan zena\nHerriaren izena ontziek, trenek eta historia bitxia duen hegazkin handiren batek ere izan dute; adibidez, irudian aireratzen azaltzen dena, Irakurtzen jarraitu →\n“Santurce” lokomotorra, HO eskala\n4 apirila, 2019 Utzi iruzkina\nZenbait herritar tren-modelismozale amorratuak dira zinez. Badira urte batzuk Electrotrenek, horrelako trenak saltzen Irakurtzen jarraitu →\nKeroren graffitiak Kabiezeseko pasabidean\n22 otsaila, 2019 22 martxoa, 2019 Utzi iruzkina\nKabiezeseko pasabide konpondu berrian Kero artista santurtziarrak egindako zenbait graffiti ikus daitezke. Irakurtzen jarraitu →\n“Saltillo” 2018-08-14. Argazki batzuk\n14 abuztua, 2018 22 Iraila, 2018 Utzi iruzkina\nAbuztuaren 14an, bisita gidatua izan da EHU/UPVren “Saltillo” eskola-ontzia, Santurtziko kirol-portuan amarratuta bera.\n“Saltillo”, historia handia duen ontzia\n9 abuztua, 2018 22 Iraila, 2018 Utzi iruzkina\n“Saltillo” belaontzia Santurtziko kirol portuan kulunkan ikusten dugun ontzi zaharra agian\nBisita “Saltillo” itsasontzian\nAbuztuaren 14an, asteartea, eta EHU/UPV jabeak antolatuta,\nPagazaurtunduak eraiki zuen udaletxea… eta gaur egun ikusten duguna\n29 abendua, 2017 29 abendua, 2017 Utzi iruzkina\nHerriko udaletxea, beste eraikin gutxi batzuekin batera, Santurtziko arkitektura-ikonoetako bat da. Hala ere, Irakurtzen jarraitu →\nBisita gidatua. Santurtziko beirateak\n18 urtarrila, 2016 23 martxoa, 2016 Utzi iruzkina\nUrriaren 3an Liburutegien Sareak Santurtziko ondare artistikoa bildu eta zabaltze aldera egiten ari den lanaren barruan, zeini herriko eskulturak eman zion hasiera, Irakurtzen jarraitu →


Jean Bordaxar - Wikipedia, entziklopedia askea.\n(«Johañe Bordaxar» orritik birbideratua)\nArrokiaga, 1959 (60/61 urte)\naktorea, abeslaria eta idazlea\nJean Bordaxar (Arrokiaga, 1959) zuberotar kantaria, dantzaria, aktorea eta pastoral egilea da. Zuberoako kantagintzari molde berriak ekarri dizkio Bordaxarrek, tradizioaren eta modernitatearen arteko zubi bat eraikiz. A cappella, bakarka zein taldeka, hala nola musikari talde batez lagunduta kantatu ohi du, eta bi disko kaleratu ditu, Adiskideer (1999) eta Aitzina (2003). Bi pastoral idatzi ditu, Telesforo Monzon (2011) eta José Mendiague (2012), eta Agirre presidenta pastoralaren (1995) musika ere sortu zuen.\nZuberoako a capella kantuen tradizioan hezitako kantaria da Jean Bordaxar. Ondare horren transmisioa bermatzera zuzendu du bere kantagintzaren zati bat, belaunaldiz belaunaldi familia eta lagun arteko ospakizunetan iraun duten kantuak abestuz. Baina bestetik, sorkuntzari emana da Bordaxar, etorkizuneko tradizioaren harriak ipiniz.\n1996an Euskal Herriko Kantu Txapelketako sari nagusia irabazi zuen a cappella sailean, eta bigarren saria eskuratu bikote sailean. 1998an, Jean-Pierre Luro, Jean-Noel Pinque eta Robert Larrandaburu kantari zuberotarrekin laukotea sortu zuen, Pirinioetako modu tradizionalaren ildoan hiru eta lau bozetan kantatzeko a cappella. "Prima eijerra", "Eperra", "Ai ardua", "Agur Xuberoa", "Oriko xoria" eta "Haur maitia" kantu tradizionalak eta Bordaxarrek sortuak eskaintzen ditu laukoteak herriz herriko emanaldietan. Hauxe dute xede: "Kantan aritzea libertate handian, bai bozak erabiltzeko maneran bai erritmoaren erabiltzeko maneran. Boza da lehentasuna eta hitzak eta melodiak elkarrekin ezkontaraztea".\nHala ere, estreinako diskoa, "Adixkideer" (Elkar, 1999), musikari ugarirekin grabatu zuen Bordaxarrek, Niko Etxart kantariaren estudioan, eta berak sortu zituen hitz zein doinu gehienak. Allande Sokarros kazetari zuberotarrak idatzi zuenez, "euskal kantuaren eraberritzaile gutxi direla iruditzen zait, ordea, eta 2000. urtean, disko bat kaleratu zuen Jean Bordaxar adibide bakartzat joko nuke. Arrokiagako semeak Zuberoan oso bakan den lan handia burutu du, kantuen hitzak eta aireak berak onduta. Ez dakit sobera nola azaldu baina esango nuke Jean Bordaxar batek egindako lana ez dugula merezi zukeen bezala balioetsi, ez diogula behar adina garrantzi eman".\nBigarren diskoa, "Aintzina" (Kultulan, 2003), Dominic Earl gitarristarekin egindako lanaren emaitza izan zen. Luro, Pinque eta Larrandabururen laguntzaz, Zuberoako ahots polifonikoen tradizioa eraman zuen Bordaxarrek diskora, eta bestetik, Earlek moldatutako folk melodiak eta erritmo biziak jaso zituen. Lan honetan ere harenak dira konposizio gehienak.\nEuskal Herrian ez ezik, Estatu Batuetan (San Francisco, Bakersfield, Las Vegas...), Quebecen, Parisen eta Belgikan aritu da Jean Bordaxar kantari.\nPastoralak leku garrantzitsua du kantari zuberotar askoren sorkuntzan, baita Bordaxarren sorkuntzan ere. Dantzari gisa hainbat pastoraletan parte hartu du, eta musika egin zuen Arrokiaga jaioterrian taularatutako Agirre presidenta pastoralerako. Halaber, baditu bi pastoral idatzita, Telesforo Monzon, 2011n Larrainen antzeztu zena, eta Joxe Mendiague, 2012an Arrokiaga herriak taularatu zuena.\n"Aitzina Pika" dantza eta musika ikuskizuna zuzendu zuen 2006an, Aitzindariak musika taldeak eta Zuberoako 14 herritako dantza taldeek parte hartu zuten. Halaber, maskaradetarako testuak idatzi ditu Bordaxarrek, eta Urrats Berri elkarteko presidentea da.\nAdiskideer (1999, Elkar)\nAitzina (2003, Kultulan Diskak)\nZuzenean-En Concert (2010, Elkar)\nEdukiaren zati bat «Jean Bordaxar» artikulutik hartua da. Artikulu hark Jon Eskisabel du egile, eta Creative Commons Aitortu-Partekatu Berdin 3.0 lizentziarekin argitaratu da Badok euskal kantagintzaren atarian.\nOrriaren azken aldaketa: 7 urria 2019, 16:42.


2018a, nazioarteko ekitaldi handien urtea Bilbon eta Bizkaian\n2018. urtea urte berezia izango da Bizkaiaren eta bertako hiriburua den Bilboren nazioarteko proiekzioari begira, ekitaldi handiak egingo direlako lurraldean eta Euskadi osorako eragin handiko jarduera ekonomiko, sozial eta kulturalak garatuko direlako bertan.\nBilbo rugbyaren hiriburua izango da maiatzaren 11n eta 12an, kirol horretako lehiaketa nagusien finalak San Mames futbol-zelaian jokatuko direlako: European Rugby Champions Cup eta European Rugby Challenge Cup. Bertaratuko den jende gehiena Britainia Handikoa, Frantziakoa eta Irlandakoa izango da.\nEkaineko zenbait egunetan eta Euskadiko hainbat udalerritan, gastronomiako Oscar sariak bezala ezagututako The World’s 50 Best Restaurants ekitaldia izango dugu. Bertan, munduko berrogeita hamar jatetxe onenak sarituko dituzte Bilbon egingo den ekitaldian. Gaur egun, Euskadiko lau jatetxe daude sailkapen horretan: Etxebarri, Mugaritz, Arzak eta Azurmendi.\nUdan bertan, Bilboko musika-ekitaldi nagusia iritsiko da: BBK Live. Uztailaren 12tik 14ra, berriro ere 100.000 lagun baino gehiago elkartuko dira Kobetamendin, nazio-mailan eta nazioartean erabat sendotuta dagoen ekitaldian. Honako hauexek izango dira bertako kartel-buruak: Gorillaz, The XX, The Chemichal Brothers, David Byrne eta Noel Gallagher.\nIrailaren 12an, Espainiako Vueltaren hamazazpigarren etapa iritsiko da Bizkaiara. Getxoko kirol-portuan hasi eta Oiz mendian amaituko da, Bizkaiko paraje onenak erakutsiz, Zugaztietatik, Gernikatik eta Bermeotik igarotzean, besteak beste.\nBizkaiako urte handi honi amaiera emateko, MTV EMA 2018 MTV kateko Europako Musika Sarien 25. urteurrena ere egingo da bertan. Horretarako, hanbat kontzertuak egingo dira Bilbon lehenengo, eta azaroaren 4an ekitaldi nagusia Bilbao Exhibition Centre-en (BEC). Gau horretan, sariak banatu eta lehenengo mailako ekitaldiez gozatzeko aukera egongo da gure planetako musika ekitaldi harrigarrienetakoa den honetan.


Yusmeri Pacheco eta Diamela Fuentes, sofbol jokalariak\nAiora Larrañaga - Urola Kostako Hitza . Bati baino gehiagori atentzioa emango zioten azken hilabeteetan Kubako selekzioko txandalarekin Orioko kaleetan barrena ibili diren bi emakumeek. Inguruan ezohikoa den erritmoan, lasai ibiltzen ziren biak ala biak, baina lasaitasun horren atzean nazioarteko txapelketa garrantzitsuenetan jokatzen duten goi mailako bi kirolari daude: Yusmeri Pacheco eta Diamela Fuentes. Kubatarrek astelehenean hartu zuten Kubara itzultzeko hegaldia, baina arrastoa utzi dute Orion; hiru hilabetez OBB talderekin Espainiako Ohorezko Liga jokatzen eta bide batez taldeari eta Euskal Selekzioari laguntzen aritu baitira.\nEuskal Herrian ez bezala, Kuban kirol garrantzitsua da sofbola. «Beisbola da Kubako kirol nazionala, baina sofbola ere oso kirol ezaguna da. Telebistan ematen dituzte partidak, eta komunikabideek sofbol ligaren jarraipen zehatza egiten dute. Gu, esaterako, sofbol jokalari profesionalak gara, sofbolean jokatzetik bizi gara», azaldu dute jokalari kubatarrek. Pachecok eta Fuentesek Joko Olinpikoetan, mundu mailako txapelketetan, Erdialdeko Ameriketako Jokoetan nahiz Joko Panamerikanoetan parte hartu dute beren kirol ibilbidean zehar.\nSofbola, beren bizimodua\nSofbola da beren ogibidea, eta gainera, kirol arloan adituak dira. «Kuban Kirol eta Gorputz Kulturan lizentziatzen gara eliteko kirolari gehienok. Guk egunero bi aldiz entrenatzen dugu, eta zorrotz jarraitu behar ditugu elikadura eta atseden arauak. Beraz, ez dugu denborarik beste ezer ikasteko edo beste lanen bat egiteko». Beren kirol ibilbidea amaitzen denean, sofbolarekin erlazionatuta jarraituko dute, kirol arloko lizentziaturak aukera ematen baitie taldeak entrenatzen jarraitzeko.\nEuskal Herriko Sofbol Selekzioak eta Kubakoak egindako hitzarmenari esker etorri dira Pacheco eta Fuentes Euskal Herrira. 2013an Sofboleko Euskal Selekzioak egonaldia egin zuen Kuban, eta bertako taldearekin entrenatzen aritu ziren. «Bi selekzioen artean harreman ona sortu zen, eta Euskal Herriko taldeak indartzeko hitzarmena egin zuten». Horrela etorri dira bi jokalariak Euskal Herrira; OBB taldearekin jokatu dute hiru hilabetez eta «taldeko jokalarien maila hobetzeko» balio izan du beren egonaldiak. OBB taldeko arduradun Ainara Larrazak uste du bi jokalariek «sofbola bizitzeko beste modu bat» erakutsi dietela bertako jokalariei eta sofbolean ikasten ari diren Orioko eta Aiako gaztetxoei. «Goi mailako jokalariak dira, hona etorri zirenean atentzioa eman zien guk sofbolean jokatzeaz gain, lan egiteak», azaldu du Larrazak. Orioko OBB taldeak astean bitan entrenatzen du; bi kubatarrek Orioko taldearekin entrenatu dute egun horietan, baina horretaz gain, Kubako entrenatzaileak jarritako entrenamendu fisiko eta teknikoak egiten jarraitu dute, zorrotz, gainontzeko egunetan. Astelehena izan da beren atseden eguna, aste osoa entrenatu eta igandean bi partida jokatuta, indarrak berreskuratzeko egun bat behar izan baitute bi kirolariek.\nPartidak jokatzeaz gain, taldeko gazteenekin entrenatzen ere aritu dira kubatarrak, eta Larrazak uste du «hobekuntza nabarmena» antzeman dela. «Guk orain arte pilota jasotzerakoan aurreraka egiten genuen korrika; hauek, berriz, atzeraka mugitzen dira zelaian. Horrela, pilotak ibilbide luzeagoa egiten duenez, jokalariak denbora gehiago du hori jasotzeko». Larrazaren esanetan, «oso teknika ona» dute bi jokalari kubatarrek, «pilota jaurtitzerakoan kontrol ikaragarri dute, nahi duten tokira botatzen dute pilota», eta teknika hori erakutsi diete OBBko eta Euskal Selekzioko jokalariei ere. «Oso baliagarria izan da Pachecoren eta Fuentesen laguntza. Aurtengoa OBB taldearentzat trantsizio denboraldia izan da. Azken zazpi urteetan talde egonkorra izan dugu, talde sendoa eta esperientziaduna. Baina, ezer ez da betiko, eta aurten jokalari batzuk taldea utzi egin dute, eta gazteak etorri zaizkigu. Ziklo berri bat hasi dugu, eta jokalarientzat oso aberasgarria izan da kubatarren ezagutza».


Ostalariek ez dute terrazen purgatoriotik igaro nahi tabernak ireki ahal izateko | Ekonomia | Berria\nOstalariek ez dute terrazen purgatoriotik igaro nahi tabernak ireki ahal izateko\nAraba, Bizkai eta Gipuzkoako ostalariek zubi ostean irekitzeko esperantza dute, baina izkin egin nahi diote terrazen fase posible bati.\nBakarrik terraza irekitzeko aukera ez da nahikoa ostalarientzat. GORKA RUBIO / FOKU Tamaina handiagoan ikusi\n2020ko abenduak 2 07:34\nAbenduaren 10a begiz jota dute Arabako, Bizkaiko eta Gipuzkoako ostalariek. Eusko Jaurlaritzak abenduko zubi osteko garaiari nola heldu nahi dion azaltzen duen idatzi batean enpresa afariei erreparatzen die, eta «egiten badira, egiten diren lokalen gaitasunaren arabera» egingo direla zehazten du. Alegia, etsipenak hartutako milaka ostalarik badakite litekeena dela abenduaren 10az geroztik taberna eta jatetxeak irekitzea Jaurlaritzaren eskumeneko hiru lurraldeetan. Baina nolakoa izango da zabaltze hori? Hor dago koska. Nafarroako ostalariek, itxiera luze baten ostean, terrazen aukera baizik ez dute gaur arte, eta ostalariak beldur dira Gasteizko gobernuak ere soilik terrazak zabaltzeko fase bat hobetsiko ote duen.\nIzan ere, ohartarazi dute irekitze horrek soilik negozio gutxi batzuei egingo liekeela mesede; «gehientzat agonia luzatzea litzateke». Tabernen barrualdean zerbitzatzea baimentzen duen irekitzea baizik ez dute nahi ostalariek, jakinda lokalen mugak eta bezero arteko tarteak zorrotz zaindu beharko direla.\nTerraza jartzeko aukera dutenentzat ere, terrazak alternatiba izateari uzten baitiote neguan. Azaroa epel joan da, eguzki izpi atseginez lagundurik egun askoan, baina aurreikuspenak dio euri garaia hasiko dela aurki, eta hotz hezea ez da bateragarria terrazetan egotearekin, ez bada babes handiko guneetan eta inbertsioa eskatzen duten berogailuekin.\nHoriek horrela, Arabako SEA patronalak abenduaren 9an ostalaritza irekitzeko eskatu du; lokalen gaitasunaren erdiarekin nahi ditu zabalik taberna eta jatetxeak, bezeroak mahaietan eserita eta terrazek %100eko gaitasuna dutela. Are, patronalak dio Jaurlaritzak etxeratze agindua 23:00ak arte luzatu behar duela, ostalaritzako negozioak zabalik egon daitezen 22:00ak arte. «Negozioek egin ahalak eginda, bizirik irauteko aukera izan dezaten» nahi ditu aldaketa horiek SEAk, eta Jaurlaritzari neurriok lehenbailehen har ditzan esan dio. «Itxiera gehiago luzatzeak ostalaritza irekitzen azken erkidegoa bihurtuko luke Euskadi».\nNafarroako ostalariek ere garbi utzi dute, berriro beste manifestazio handi batekin, ez dutela itxaron nahi abenduaren 16ra arte negozioen barrualdea zabaltzeko, «katastrofe bat delako hau». Ordu arte ezarri du Nafarroako Gobernuak soilik terrazekin aritzeko agindua. Nafarroako Ostalaritza Elkarteko presidente Ana Beriainek uste du jadanik badirela baldintzak lokalak irekitzeko. «Kutsatze datuak ez dira txarrak eta beste erkidegoak abenduaren 9an irekitzeko bidean daude».\nIpar Euskal Herrian, tabernariek ez dute arrastorik Frantziako Gobernuaren asmoei buruz. Jatetxeak urtarrilaren 20tik aitzina irekitzeko asmoa erakutsi du Emmanuel Macron Frantziako presidenteak; ostatuentzat, or


«Askotan emakumeak ahaztu egiten ditugu erreferentziak aipatzean eta musikaz hitz egitean» | IRRATIA\n2022 URT. 22 - 12:56h\n«Askotan emakumeak ahaztu egiten ditugu erreferentziak aipatzean eta musikaz hitz egitean»\nBeste Bat saioen aitzakian, buruan bueltaka darabilen proiektuaz eta egindako ibilbideaz hitz egin dugu Ihana Iriondo Reglero (Gasteiz, 1998) musikari gasteiztarrarekin. Udda proiektuaren lehen diskoa ekoitzi ostean, bere abesti propioak lantzen dabil egun MusikHaria saioan kontatu digunez.\nBakarkako bideari heldu dio Ihana Iriondok eta kantu bat eskaini digu primizian. (Ane SÁNCHEZ)\nIhana Iriondo Reglero ari da ostegunetako Beste Bat saioak egiten urtarrilean. Musikan batez ere itzaleko lanak egiten ari bada ere, tartean behin ateratzen da jendaurrera abestera: «Azken emanaldia abenduaren 16an izan zen, Gasteizen bertan». Baina Kubik aretoko oholtzara edota Bilboko Kafe Antzokikora ere igo da, nahiz eta bestelako ekimen batzuetan izan.\n«Txikitatik abestu izan dut, dantzan eta abesten asko ibili naiz eta familiarekin elkartzen ginean abesten genuen. Taberna batean ginela, gizon bat hurbildu zitzaien gurasoei eta esan zien nabari zitzaidala musika gustuko nuela eta komentatu zien ea zergatik ez nintzen musika eskolan hasten. Solfeo ikasketak egiten hasi nintzen horren ondorioz eta hamar urtez pianoa jotzen ere jardun nuen. Nire aldetik beti jarraitu izan dut abesten eta, grabatzea ere gogoko nuenez, etxean niretzako grabazioak egiten nituen. Idaztea ere betidanik gustatu izan zait eta 17-18 urterekin gitarra oparitu zidatenean, idatzitako hitzei doinua jartzen hasi nintzen», kontatu digu Ihana Iriondok. Irakurzalea ere bada, baina bai eleberriak zein poesia irakurtzea «asko gustatu» izan zaio.\nSentimenduetatik abiatzen da Ihana hitzak idazterakoan, ez da gai sozialei heltzekoa ez eta kritikak egitekoa. «Gustatuko litzaidake kritikaren bat egitea, baina nik ez dakit abestiak idazten. Ez dakit gai bati buruz idazteko esan nire buruari eta horretan jartzen, badakit ez zaidala aterako, ez naiz kapaza ikusten, gustatuko litzaidake etorkizunean gai izatean. Benetan sentitzen dudana esatea asko kostatzen zaion horietakoa naiz, gai bat buruan bueltaka dudanean, ez dut ozen esaten, baina nonbaitetik atera behar izaten du. Orduan, bat-batean, abesti bat ateratzen da, horregatik dira sentimenduei buruzko abestiak, normalean ez ditudalako esaten haietan jasotzen ditudanak eguneroko bizitzan», azaldu digu Iriondok.\n‘Superheroi’ da ekarri digun kantuetako bat, izan ere sortutako abestiak oraindik ekoizten eta grabatzen ari da. Guretzako propio grabatu ditu batzuk, ordea. Abesti horrek sorburua non duen galdetu diogu, mila ertzetatik heldu daiteke-eta: «Idatzi dudan azken abestia da. Dantza egitetik etxera bueltan nentorrela, esaldi asko etorri zitzaizkidan burura, pertsona asko, amamaz oroitu nintzen, aitonaz ere bai, gurasoez… eta halako pila bat gauza nahastu nituen. Leloan aipatzen ditudan gauzek, berriz, une hartan bikotearekin neukan broma bati egiten diote erreferentzia. Nire bizitzan inspiratzen nauten pertsonak sartzen saiatu nintzen abesti horretan».\nSoinu ikasketetan murgilduta\nIkasketaz ikus-entzuneko komunikazioan graduatua da gasteiztarra, baina azkenaldian soinuaren mundura bideratu ditu bere ikasketak, nahiz eta argazkigintzan ere aritu den lanean. «Bideoklipak egin nahi nituen, betidanik gustatu izan zait eta bideo edizioa ere gustatzen zait eta kamaren atzean egon nahi nuen, horregatik hasi nintzen hori ikasten. Argazkia eta soinua bi pasioak dira, baina egia da nire burua soinu kontuetan baino, kamara eskuan eta bideogintzan ikusi dudala. Beti pentsatu izan dut musika grabatzeko beste pertsona bat behar nuela eta normalean gizon bat irudikatzen nuen, suposatzen dut bizi garen gizarteak eraginda dela, soinu ekoizle lanetan eta estudioko teknikari moduan beti gizonak ikusten nituelako txikitan. Nik ez nuen nire burua horretan ikusten, gradua bukatzean argazki-zuzendaritza master bat egin nahi nuen, baina pandemia etorri zen eta master hori momentuz alboratu eta Aitor Armentia ‘Udda’ ezagutu nuen. Etxean mikrofono bat nuenez eta abar, grabatzen hasi ginen eta hasi nintzen ikusten gauzak grabatu eta gai nintzela mundu horretan zerbait egiteko eta soinu ikasketak egitera animatu nintzen», kontatu digu Iriondok.\nIkasketak «ez direla errazak» aipatu digu, online egiten ari delako «horrek dituen zailtasunekin», baina uste baino gehiago ari zaio gustatzen. «Poliki noa, gustatuko litzaidake estudio batean aritzea edo edukitzea, baina mundu oso konplikatua izateaz gainera, diru asko behar da. Gauzak orain ez daude oso ondo musikarentzat, baina gustatuko litzaidake eta, momentuz, poliki-poliki etxeko estudio umila osatzen ari naiz». Pandemiak zerbait ekarri badu, logelan sortutako proiektu asko egon direla da, eta hori ondo daki Ihana Iriondok, Udda proiektuaren lehen lana, ‘En las nubes’, ekoitzi duelako eta Gaztea Maketa Lehiaketako entzulearen saria eskuratu dute. «Egun horretan hodei artean banintz bezala sentitu nintzen. Urtebete eman genuen logelan grabatzen eta kantuak lantzen, ahal genuenetan elkartuz. Biontzat lehenengo proiektua zen eta ez genekien inork entzungo ote zuen ere, hortaz, tarte batzuetan jarraitzea ere kostatu zitzaigun, baina aurrera egin genuen, elkar motibatuz. Lehen erantzuna nahikoa ona izan zen eta horrekin oso pozik geratu nintzen, baina uste nuen hor geratuko zela. Aitorrek esan zidan lehiaketara bidaltzearen kontua eta aurrera egiteko esan nion. Finalerdietarako aukeratu zuten eta, botoak ematen hasi zirenean, ez nuen ezer ulertzen, lehenengo postuan ginen eta finalean jotzeko aukera eduki genuen». Egun horretan epaileen artean zegoen Izaro Andresek Aitorri «hitz politak» esan zizkiola kontatu digu Iriondok eta bera, Uddaren emanaldiaren denboran, argazkiak egiten ari zenean ere «jendearen hitzak oso politak» izan zirela gaineratu du.\nEkoizle eta sortzaile\nEkoizlearen rola askotan ez da samurra izaten, izan ere kantuekin duen iritzia gordin eman behar izaten dute eta hor sortzailearekin duen harremana eta konfiantza garrantzitsuak izaten dira. «Egia esanda, Aitorrekin oso erreza egin zait, ez dakit beste pertsonaren batekin nolakoa izango zen. Arrazoiren batengatik, Aitorrek nigan jarri zuen konfiantza osoa eta berari esaten nion dena betetzen zuen. Maketa lehiaketa aurretik, bizpahiru entsegu ere egin genituen, bera egun Italian dagoelako eta musikariekin dena prestatzeko astebete geneukalako, eta hor esaten nizkion gauzak bete egiten zituen eta musikariak berak ere harrituta zeuden horrekin. Ni uste horregatik funtzionatu duela elkarlanak, erabateko konfiantza jarri zuelako», esan digu gasteiztarrak. Proiektua geldirik dago orain, esan bezala Armentia Italian dagoelako ikasketak egiten, baina «ekainean bueltatzen denean, ziur zerbait egingo dela«.\nIriondo bera ere ari da bere kantuak prestatu eta grabatzen «poliki-poliki» baldin bada ere. Denboran mugak jartzen saiatu da kantuak aurkezteko: «Mugak kendu ditut une honetan, jartzen joan naizelako ez ditudalako bete. Baina oraintxe lanean hasi naiz eta ondo pentsatu behar dut proiektu hau nola atera aurrera. Lanarekin, ikasketekin eta honekin, malabarismoa egiten nabil apur bat». Hala ere aurreko irailean idatzitako kantu bat ere luzatu digu MusikHaria saioan, ‘Begien ekosistema’ deitzen dena: «Uda eta urte oso arraro baten ostean idatzi nuen. Udan nahikoa aske izan ginen, baina bukatzean berriz ere dudak, musukoak eta halakoak etorri ziren. Gainera nire bizitzan ere aldaketak etortzear ziren, ez nekien zer egingo nuen, pertsona asko hiritik joatekoak ziren… eta puntu horretatik abiatuta hasi nintzen abesti hau idazten nituen sentsazioak kontuan izanda. Baina iraila aldatuz joan zen eta bukaeran ez nuen hilabete hori bukatzerik nahi, hasieran beldurra banion ere. Hala, hilaren bukaeran amaitu nuen abestia eta hori da kantuak berak egiten duen ibilbidea».\nBere eraginak irratian erakutsiz\nBeste Bat saioak egiten ari da Ihana Iriondo urtarrileko ostegunetan, proposamenak harriduraz harrapatu zuela kontatu digu: «Zeharo harrituta geratu nintzen. Dei galduak nituen mugikorrean eta bueltan deitu nuenean eta kontatu zidatenean, pozik hartu nuen, denetara apuntatzen naizelako, baina aldi berean oso harrituta ni ez naizelako inor musika mundu honetan». Bere eraginak erakusten dabil saioetan eta haietatik lehendabizikoan emakume abeslariak izan zituen ardatz nagusia: «Espazioa eman nahi nien nigan eragin dutenak emakumeak izan direlako eta beti ez direlako egoten lehen planoan. Askotan ahaztu egiten ditugu erreferentziak aipatzean eta musikaz hitz egitean, halako beste talde ‘guay’ batzuk jartzen direlako lehenago. Eta ni beti zentratu izan naiz ahotsetan eta, bereziki, emakumeen ahotsetan. Tira, eta letretan ere bai, baina hori beranduago iritsi zen. Horregatik, errepaso txiki bat egin nahi izan nuen txikitatik gaurdaino entzun ditudan emakumeen inguruan».\nZerrendan sartu duen Olatz Salvadorren ‘Korapilatzen’ kantuaren coverra ere duela egun gutxi jarri zuen bere sare sozialetan Iriondok. Kasualitatea edo kausalitatea ote? «Besterik gabe gertatu den zerbait da. Olatz azken urteetan erreferente izan dut, tira, ez dakit zuzenean erreferente izan den edo ez, baina asko gustatzen zait. Egia da idazteko eran eta soinuan oso antzekoak garela sentitzen dudala, bere abestiek nik nireentzako nahiko nukeen soinua dute, entzun aurretik nik nire abestietan soinu hori irudikatzen nuen. ‘Korapilatzen’ abestia azken urteetan beti nirekin etorri da eta beti abesten dut eta lagunek ere beti eskatzen didate abesteko, kontzertuetan ere jo izan dut eta, beste abestia grabatzera joan ginenean, bukatzean, hau abesten hasi nintzen eta grabatu zuten. Hortaz, sareetara igotzea erabaki nuen gero», kontatu digu Gasteizko musikariak.\nBigarren saioan talde eta artista klasiko gehiago izan ditu zerrendan, baina «beti entzun izan duen musika» dela azaldu digu, nahiz eta lagunek entzuten dutena oso bestelakoa izan: «Askotan nahikoa galduta ibiltzen naiz lagunek entzuten dutenarekin. Hip-hop dantzak egiten ditut eta klaseetara noanean entzuten diren reggaetoia, trap-a, eta antzerako musikak mundu guztiak ezagutzen ditu eta nik ez. Hortaz, nahikoa barregarria izaten da egoera; nire munduan nabilela esaten dut eta kito».\nAukeratu dituen emakumeen artean, oso erregistro desberdineko abeslariak aukeratu ditu Iriondok Beste Bat saioetarako, soul edota r&b ukitua duten arren ia gehienek. Berak, kantatzerako garaian, ea haien kantatzeko moduak probatu izan dituen galdetu diogu: «Bai, batez ere txikitan, saiatzen nintzen haiek bezala abesten, baina nire ahotsa modu batekoa da eta haiena beste era batekoa. Baina suposatzen dut garai hartatik hartutako gauzak izango ditudala, gerora nire abestietan erabiltzen ditudanak».\nJendaurreko esperientzia eta aurrera begirako asmoak\nGazteagotan saiatzen zela aipatu duen unean, telebista saio batean parte hartu zueneko momentua gogorarazi diogu, abestutako kantua entzunaz. «Pentsatu dut honi buruz galdetuko zenidala. Nahikoa ridikulua izan zen», baina testuinguruan jarri dugu, 17 urte baitzituen orduan Ihanak eta orduan bai esan digula «polita» izan zela esperientzia. «Ni gustura egon nintzen, baina kontuan izan behar da abestia zerrenda itxi batetatik aukeratu behar zela, ez zen oso luzea eta ni saiatu izan naiz halako abestiak kantatzen, baina tonu aldaketak-eta egiteko ez zegoen aukera gehiegi. Saiatu nintzen ahalik eta ondoen abesten eta gustura pasa nuen momentu hura». Horren harira, ea talent showren batean parte hartzeko saiakerarik egin duen galdetu diogu: «Txikitan pasa zait burutik, baina gurasoek esaten zidaten helduago nintzenean nahi nuena egiteko eta nik uste asmatu zutela hori esatean. Txikiagoa zarenean gogoa duzu halako gauzetan parte hartzeko, baina gero ez dakizu zer pentsatuko duzun nagusiagoa zarenean. Hortaz, bideoren bat bidali nuen tokiren batetara edo bestera eta gauzatxoak egin nituen, baina orain ez nuke egingo».\nGeratzen den irratsaioan ea ‘guilty pleasure’-rik sartuko duen galdetu diogu Iriondori, hau da, konfesatu ez duen eta gogoko duen halako abesti bereziren bat: «Ez dakit halakoak ditudan berez. Nik beti entzun dudana entzun dut eta listo, ez diot buelta gehiagorik eman. Azken saioan saiatuko naiz orain entzuten nabilen eta hain ezagunak ez diren abestiak eta abeslariak jartzen». Galdera hori egin diogu, Estopa taldearen abesti batek zerrendan halako ‘outsider’ kategoria hartu duelakoan: «Talde hau gogoko dut. Gauza da nik musika mota oso desberdinak entzuten ditudala eta guztia sartzen ahalegindu naizela irratsaioetan, baina ez da posible, ez dago guztientzako denborarik. Animatzen nauen musika estiloa da, logela jaso edota etxea txukuntzen dudanean entzutea gogoko dudana. Talde hau batez ere institutu garaian entzuten nuen eta letrak gustatzen zitzaizkidan. Halako taldeetan batez ere hor jartzen dut atentzioa, soinu aldetik urrunago daudelako, baina gustatzen zaizkit».\nEsan digu zerbait prestatzen badabilela, baina kontzerturik emateko datarik ez du Ihana Iriondok. «Hurrengoa tabernaren batean egitea gustatuko litzaidake, zerbait desberdina izateko. Hortaz, ea gauzak hobetzen diren eta kontzertuetan jendea mugitu daitekeen, orain artekoak eseritakoak izan direlako. Ni eta gitarra besterik ez gara izan oholtzan eta jendea oso isilik egoten da, hortaz zerbait desberdina nahi dut hurrengorako». Ostegun batean, Gasteizko Parral tabernan, kontzertua ematea «guay» egongo zela esan digu. Sortzen ari den musika, berriz, abesti solteetan plazaratzeko asmoa du hasiera batean «nahiz eta gerora disko batean borobiltzeko asmoa« baduen. «Nik bat-batean abesti bat bururatzen zaidalako idazten dut, baina gero ez du zerikusirik kantu batek bestearekin. Orain momentuan Andoni Serrano dabil gitarrarekin laguntzen eta bion artean ari gara hau aurrera eramaten, baina bateria grabatzeko edota buruan ditudan beste soinu batzuetarako ari naiz laguntza bilatzen nire lagunen artean. Baina oraindik bidea dago egiteko eta pentsatzen nabil gauzak nola egin».\nBide horretan, kontzertu hasieratan kantatzen duen ’Nola izango da?’ abestia eta haren bideoklipa luzatu dizkigu primizian Ihana Iriondo musikari gasteiztarrak. Zorionekoak gu.\nIhana Iriondo x 2\nUDDA proiektu jaioberriak ‘Florecer’ lehen bideoklipa kaleratu du


Onddoak, artelan apetatsuak | Bizigiro | Berria\nUDAKO SERIEA. Ibilian-ibilian, goxo-goxo, dastatu nahi? (eta VI). Plentzia eta perretxikoak.\nOnddoak, artelan apetatsuak\nEuskal Herriko plaza anitz usain sarkor eta atsegin batek biltzen ditu udazkena iristeaz batera. Tenperatura eta hezetasuna egokia direla, hosto iraunkorreko zein erorkorreko basoek artelan bitxiak ikusgai jartzen dituzte, zoko-moko guztietatik. Artelan xumeak goi sukaldaritzan arras desiratuak dira.\nPerretxiko erakusketa Plentzian egitgen da. JOSEAN GIL-GARCIA\nNaturak eskaintzen dituen produktu gutiziatuak dira perretxikoak. Euskal Herrian onddoak biltzeko zaletasun handia baitago, data seinalatua iristen denean, ibiltari askoren bisita pausatuak jasotzen dituzte basoek. Eskuarki, bisitariak ez dira izaten bilatzaile zaratatsuak. Finean, jasotako altxorraren kokalekua ez baita sekula lau haizeetara zabaltzen: nork bere prozedura sekretua omen du.\nPerretxiko eta onddoen harira, azoka asko antolatzen dira Euskal Herrian, maina eta arduratze handiz egindako lanaren emaitza erakusteko. Merkatu horietako batera joateak, gainera, tokian tokiko produktuen berri izateaz gainera, kultur eta tradizio eremuak ezagutzeko parada ezin hobea ematen du. Jardunaldiak, erakusketak, pintxo dastatzeak eta onddoei eskainitako egitarau mamitsuak prestatzen dira udazkena iristeaz batera. Amurrio (Araba), Gorliz, Derio (Bizkaia), Tolosa (Gipuzkoa), Ultzama, Tutera edo Leitza (Nafarroa) dira plazarik ezagunenak. Plentzia (Bizkaia) bera ahaztu gabe, han antolatzen baita mikologia erakusketarik sonatuenetako bat. Perretxikotara irtetea altxorraren bila irtetea bezalako jarduera entretenigarria da. Saskia, labana eta eskuila eskuan, paleontologoen moldean mugituko dira zaleak, harat-honat. Klima, landaretza, lur motak eta, oro har, naturarekin lotutako hainbat ezagupen nahitaezkoak izaten dira basoan barna orduak eta orduak emateko. Izan ere, 3.000 perretxiko espezie baino gehiago hazten dira zuhaitzen altzoan, baina guztiak ez dira jateko onak. Araban esango luketen bezala, perretxikoak kakanarruak izan arren, adi!, ezusteko itzelak ematen dituzte eta.\nMilaka ibiltari abiatzen dira, patxadatsu, harizti, artadi eta pagadietan barrena, udazken partean bereziki. Perretxikoak erraz ugaltzen dira, eta, klorofilarik ez baitute, zuhaitzetako erroek beharrezko dituzte erlazio sinbiotikoari oratzeko. Lurrazaleko mirariaz gozatzeko, botak jantzi, eta Euskal Herriko basoetan barrena ibiltzea baino plazer hoberik ez da. Nafarroan, esaterako, onddoek zaleengan sorrarazten duten miresmena ikusirik, biltze lanak arautu behar izan zituzten orain dela urte batzuk. Ultzamako mikologia parkea edota Erro-Orreagakoa adibide batzuk baino ez dira. Natura eta ingurumena jokoan zirela eta, biltzaileen kopurua mugatu zuten eremu horietan.\nAzaroaren lehen igandean atontzen dute Plentziako erakusketa. Goizeko hamarretarako elkarteko kideak jo eta su lanean dabiltza, Astillero plazan jarritako mahaiak forma ordenatu batean ipintzeko xedez. Badirudi jendeak ez duela presarik erakusketara hurreratzeko. Interesatuak, ordea, umil-umil gerturatzen dira gustu onez prestatutako 30 erretiluetako trofeoak ikusteko. «Urte mordoa daramatzagu lau hau berau egiten. Egia esateko, 30 urte joan dira jada lehen erakusketa egin zenetik, eta ilusiorik ez dugu galdu», esan du Mikologia taldeko arduradunak, zizei azken ukituak ematen dizkien bitartean. Arabako mendietara zein inguruko probintzietako parajeetara jo ohi dute elkartekoek jaki preziatuen bila ibiltzeko; Gorbeiako mendigunean, beste askoren artean. Jateko direnak ez ezik, pozoitsuak ere ikusgai jartzen dituzte Plentziako plazan. Forma eta tamaina desberdinak begi bistan jarri dituzte, artelanak izango balira bezala. Eguerdirako, bisitarien kopurua igotzen hasi da. Atzean utzi dira neguko elurrak, haize zirimolak eta tenperatura apalak; oskarbi dago, eta haize leun batek ferekatzen ditu mahaietako eskultura apartak.\nZiza eta onddoak oinarri hartuta, bi pintxo berezi prestatu dituzte sukaldari lanetan diharduten adituek. Ordena perfektuan, dastatze saioari hasiera eman diote. Ofizialtasunik gabe, baina, zapore goxoak eta usain sarkorrak bat egin dute zaleen aho sabaian. Gutxi batzuk Goñi Portalera abiatu dira argazki erakusketa ikustera.\nPlentziako Geltokiko zubi distiratsua abiapuntu hartuta, ibilian-ibilian hasiko da ibiltaria. GR-280 Uribe izena hartu duen ibili luzeko zidorraren arrastoak bertantxe ikusi arren, tinda gorri-zuriak alboan laga, eta Plentzia herria inguratzen duen pasealekuan aurrera egingo da. Platanoek lagunduta, itsasadarraren paraleloan paisaiaz gozatzen hasi, eta Astillero plazara segituan helduko da bisitaria.\nPlaza zeharkatu, eta, Frontoi kalean aurrera eginda, itsasadarraren pasealekuarekin bat egingo da ziztuan. Plentziako portua inguratu beharko da aurrerago, eta, oinezkoentzat egokitua den pasealekua berriro hartuta, hondartzara helduko da. Iparraldera jo beharko da segidan, eta, laster, Gorlizko esparruan sartuko da. Itsas Estazioaren ondotik igaro ondotik, Gorlizko ospitalerantz bideratu beharko dira pausoak. Astondoko hondartza parean (Gorliz) pinudian gora egiten duen bideari oratu beharko zaio goratasuna hartzeko. Harrizko eskailera batzuk daude egokituta lur aldapetan, eta erraz izango da gora egitea inguruko landaretza aurkitzen den bitartean.\nMinutu batzuk mendian gora aritu ostean, bidexka amildegira iritsiko da. Talaia ederra izaten da itsasoaren gaineko panoramikaz gozatzeko, baita inguru-minguruko geologiaz jabetzeko ere. Artadiak eskaintzen duen babesera itzulita, bidezidorrak sigi-saga egingo du, eta, Antekerako aldatsean gora joz, Astondo tontorrera iritsiko da txangozalea. Bidexkari men eginez, maldan behera egin beharko da jarraian, eta Astondo eta Kukulu muinoen arteko lepora iritsiko da. Askorriagako gotorlekuaren arrastoak izen bereko lurmuturraren gainean ikusiko dira. XVIII. mendean eraiki zuten gaztelutxoa ingurualdeko badia defendatzeko. Harrez geroztik, han diraute aztarnok; non, eta kostaldeak sortzen den hiruhortz baten muturrean. Edertasun malkartsuko paisaia ikusiko da talaiatik: babesleku naturalak, Errotatxu eta Astondoko lurmuturrak eta denborak higaturiko arroka eta substratu deigarriak, besteak beste.\nJoan-etorria egin ostean, kostaldean barrena dabilen xendara itzuli eta Kukulu muinora igoko da. Kukulutik jaistean, bat egingo da Foru abeletxetik datorren bide asfaltatuarekin —handik egingo da Plentziarako itzulera—. Gorlizera bideari oratu aurretik, iparraldera joko da Billano lurmuturraren gainean altxatzen den itsasargia bisitatuko bada. Beraz, ezkerra hartu, eta, ezusteko handirik gabe, urratsak egingo dira iparraldean luzatzen den lurmuturreraino iritsi arte. Tentu handiz egin beharko da itsas pasealekua, seinale batek lur-jausien arriskuez ohartarazten baitie ibiltariei. Bisitaren ostean, asfaltoari men egin eta, abeletxetik igarota, Astondoko hondartzara jaisteko tenorea izango da. Ospitale paretik igarota Plentzian bukatuko da ibilbidea.


Peyrusse-Massas - Wikipedia, entziklopedia askea.\nCastillon-Massas, Lavardens, Mérens, Roquefort eta Roquelaure\n46 (%43.4) 58 (%54.7)\nPeyrusse-Massas (frantsesez eta ofizialki: Peyrusse-Massas) Okzitaniako udalerri bat da. Administratiboki Frantziako Gers departamenduan dago, Okzitania eskualdean. 2013an 101 biztanle zituen.\n2007an Peyrusse-Massas udalerrian erroldatutako biztanleak 104 ziren. Familiak 44 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 16 seme-alabarik gabeko familiak ziren eta 16 seme-alabak dituzten bikoteak ziren.\n2007an 50 etxebizitza zeuden, 45 familiaren etxebizitza nagusia ziren, 4 bigarren erresidentzia ziren eta 1 hutsik zegoen. 40 etxeak ziren eta 7 apartamentuak ziren. 45 etxebizitza nagusietatik 35 bere jabearen bizilekua ziren, 9 alokairuan okupaturik zeuden eta 1 doan lagata zegoen; 1ek gela bat zuen, 2 etxek bi zituzten, 5 etxek hiru zituzten, 18 etxek lau zituzten eta 18 etxek bost zituzten. 33 etxek euren parking plaza propioa zuten azpian. 19 etxetan ibilgailu bat zegoen eta 24 etxetan bat baino gehiago zituzten.\nPeyrusse-Massas udalerriko biztanleria-piramidea 2009an .\n2007an lan egiteko adina zuten pertsonak 66 ziren, horien artean 52 aktiboak ziren eta 14 inaktiboak ziren. 52 pertsona aktiboetatik 47 lanean zeuden (24 gizon eta 23 emakume) eta 5 langabezian zeuden (2 gizon eta 3 emakume). 14 pertsona inaktiboetatik 5 erretiraturik zeuden, 5 ikasten zeuden eta 4 "bestelako inaktibo" gisa sailkaturik zeuden.\n2000. urtean Peyrusse-Massas udalerrian 11 nekazaritza-ustiategi zeuden, 460 hektarea erabiltzen.\nCastillon-Massas (2,1 km)\nRoquelaure (2,9 km)\nLavardens (4,1 km)\nRoquefort (4,6 km)\nSaint-Lary (4,7 km)\nBNF: 15255902m (data)\nOrriaren azken aldaketa: 26 abendua 2021, 12:27.


Ze plan asteburua etxean igarotzeko? — Gaztezulo\nZe plan asteburua etxean igarotzeko?\nZe plan asteburua etxean igarotzeko? Jarraian, sofatik altxatzeko beharrik gabe gozatzeko planik onenak! https://www.gaztezulo.eus/albisteak/ze-plan-asteburua-etxean-igarotzeko https://www.gaztezulo.eus/albisteak/ze-plan-asteburua-etxean-igarotzeko/@@download/image/zeplan_home koronabirus.jpg\nJarraian, sofatik altxatzeko beharrik gabe gozatzeko planik onenak!\nIrakurtzeko aukera ezin hobeagoa eskaintzen du koarentenak; zergatik ez hasi GAZTEZULOrekin? Harpidetu eta 30 eurotxoren truke PAPEREZKO aldizkaria jasoko duzu eta 47 aldizkari DIGITALEAN deskargatzeko aukera izango duzu, tabletan edo mugikorrean eroso irakurtzeko ! https://gaztezulo.eus/harpidetu\nMilaka dira gomendatu ditzakegun liburuak, eta gure kuttunak ezagutzeko GAZTEZULO aldizkariko PUTURRU DEFUA eta LUMAZAIN atalak irakurtzea gomendatzen dizuegu. Dena den, ez galdu ere 2020an irakurtzeko liburu feministak:\nEta oraindik gure kuttunak ezagutzeko GAZTEZULO aldizkariko PUTURRU DEFUA irakurri ez baduzu, zeren zain zaude? Bitartean, webgunean egindako azken gomendioen zerrenda:\n- KEROBIA: Lehengoan txio herrian norbaitek galdetzen zuen ea nor zen euskal talde azpibaloratuena. Erantzunen artean Kerobia azaldu zen... poztu egin nintzen hori pentsatzen ez duen bakarra ez naizelako... JARRAITU IRAKURTZEN.\n- Ty Segall - "Manipulator": Nondik hasi Ty Segall-en ibilbidea aipatzerakoan? Nik jada galdu dut argitaratu dituen diskoen kopurua. Urtero ez bat, baizik eta bi edo hiru disko argitaratzen dituen artista ipurterrea baita Kaliforniakoa, ahaztu gabe dituen beste hamaika talde eta proiektu, noski... JARRAITU IRAKURTZEN.\n- LORDE - "Melodrama": Etxean egindako festa bat aitzakia hartuz, Zeelanda Berrikoak maitemintzeaz eta desamodioaz hitz egiten digula dirudi, hasiera batean bederen, barne bidaia ezin ederragoan... JARRAITU IRAKURTZEN.\n- Negu Gorriak taldearen azken kontzertua oso-osorik ikusgai: Orain dela 19 urte, hain justu otsailaren 25ean eman zuen Negu Gorriak taldeak bere azken kontzertua Donostiako belodromoan. Kontzertu gogoangarri hura biltzen duen dokumentala aurkitu daiteke sarean doan... JARRAITU IRAKURTZEN.\nGaizka Izagirrek honako telesailak gomendatzen ditu asteburu honetarako:\nYEARS & YEARS: Hartu irabiagailu bat eta sartu: Black Mirror telesailaren xafla batzuk, Sense8-en eta This is Us-en pertsonaien mamia, drama, umore beltza eta distopia esentzia apur bat. Alexa, Brexita, transhumanismoa, errefuxiatuak, gidoi biraketa harrigarriak eta erritmo frenetikoa. Guztia ongi nahastu. Emaitza, HBOn ikusgai daukazun Years & Years telesaila. A ze harribitxia!\nDARK: Alemaniako herrixka batean gertatzen da trama nagusia, ikuspuntu eta atmosfera askoz ilunagoarekin eta lau denbora (oraingoz behintzat) tarte erabiliz (1952-1986-2019-2052), bi umeren desagerpen (hasiera batean behintzat) misteriotsua azalduko duen istorio bikaina eta harrigarria. Ohar garrantzitsua: kalkulagailua, boligrafoa eta koadernoa gertu izan, une askotan nahasmenean erortzeko arriskua izango baituzu.\nFLEABAG: Zer nolako bigarren denboraldia! Lehen denboraldiak harritu bagintuen, iaz estreinatuzutena sekulako harribitxia iruditu zait. Ez ahaztu izen hau: Phoebe Waller-Bridge. Fleabag telesailaren gidoilari eta protagonistak, urteko umorezko telesail desberdin, garratz eta lotsagabeena estreinatzeaz gain, azkenaldian ikusi dugun emakumezko pertsonaia harrigarriena sortzearen meritua baitauka. Edinburgo hiriko antzezlan independente batean oinarrituriko telesail honek, 30 urte inguru dituen Fleabag-en istorioa kontatzen digu. Oinarritzen den antzerki horretan, bizitzari, sexualitateari eta erlazioei zentzua bilatzen zien emakume baten bakarrizketa ikus zitekeen. Telesailean aldiz, bere egunerokoan, sexu harremanak mantentzea, lehentasun handienetarikoa bilakatu den emakume -hartu arnasa- zoro, lotsagabe, suntsitzaile, berekoi, perbertitu, ziniko, kaotiko, heldugabe eta batez ere dibertigarria aurkezten digute. Izaera hori, azken urteetan, Louie, Love, Girls edo Catastrophe telesailetan ikusi dugun antzeko umorearekin nahastean, ekoizpen beltz, garratz eta hainbat uneetan deseroso batean bilakatzea lortu dute. Epel uzten ez duen horietakoa azken finean.


Mercadonaren eta La Sal de la Tierra elkartearen arteko - Mercadona\nVigoko La Sal de la Tierra jantoki sozialari egunero premiazko elikagaiak ematen hasi da Mercadona\nKonpainia La Sal de la Tierra jantoki sozialari laguntzen hasi da, egunero premiazko produktuak emanez, hala nola haragia, fruta, barazkiak, arraina, esnekiak eta abar.\nKonpainiak, orain arte, 414 tona produktu eta elikagai eman dizkie Galiziako zenbait erakunde soziali.\n2019an, konpainiak 706,6 tona premiazko elikagai eman zituen Galiziako autonomia-erkidegoan bakarrik.\nMercadona supermerkatu fisikoen eta onlineko salmentako konpainiak bere Eredu Arduratsua sendotu du COVID-19 gaitzak eraginda herrialdeak bizi duen egoera berezian. Hala, La Sal de la Tierra jantoki sozialari premiazko produktuak egunero ematen hasi da, eta zenbait neurri ezarriko ditu pertsonen segurtasuna bermatzeko eta erakunde horren hornidura ziurtatzeko. Goizetan egiten du entrega, eta, horretarako, Mercadonak bere giza baliabideak eta baliabide logistikoak jartzen ditu.\nKonpainiak 2013an abiatutako proiektu sozialean sartu da La Sal de la Tierra elkartea. Proiektu horretan, 18 jantoki sozialek eta Galiziako beste ongintza-elkarte batzuek hartzen dute parte —eta egunero Mercadonaren dohaintzak jasotzen dituzte—; besteak beste, Vigoko jantoki sozial hauek: La Esperanza eta la Misión del Silencio.\nMariña Rivas Mercadonaren Galiziako Kanpo Harremanetarako gerenteak hau nabarmendu du: "La Sal de la Tierra elkarteak lan handia egin du, eta, une zail hauetan, ez dio utzi besteei laguntzeari. Konpainiak, gehien behar dutenen ondoan egoteko duen konpromisoari jarraikiz, bere Eredu Arduratsua indartu du, eta elkarlanean jardun du Galiziako elikagai-bankuekin eta jantoki sozialekin —2019an, 706,6 tona elikagai baino gehiago banatu zituen—. Bizi dugun egoera berezi hau oso aldakorra da, eta bizkorrak izan behar dugu gure erabaki eta planteamenduetan, helburu bakar bat izanik: egin behar den guztia egitea bizi dugun egoera bereziki konplexu honetan pertsona ahulenen beharrei erantzuteko”.\nBestalde, La Sal de la Tierra ongintza-elkartetik hau adierazi dute: “Eskerrak ematen dizkiogu Mercadonari erakutsi duen elkartasunagatik eta tarteka beren produktuak emanez laguntzen duten gainerako erakundeei, haiek guztiek gabe ezinezkoa izango baitzen jantoki soziala mantentzea". Elkarteak 20 urte baino gehiago daramatza Vigon lan soziala egiten; jantoki sozialaren zerbitzua dute, tailer okupazionalak eta berehalako arreta eta informazioa emateko bulegoa.\nMercadonak, gizartetik jasotzen duenaren zati bat gizartearekin partekatzeko konpromisoaren barruan, aipatutako Erantzukizun Sozialeko Plana garatu du, zeinak hainbat jarduera-ildo jasangarriren bidez jorratzen baititu konpainiaren alderdi soziala eta etikoa, hazkunde partekatuaren aldeko jardunaren sendogarri guztiak ere. Politika horren testuinguruan, Mercadonak Espainiako eta Portugalgo 260 jantoki soziali baino gehiagori, 60 elikagai-bankuri baino gehiagori eta gizarte-ekintzako beste zenbait erakunderi ere laguntzen die, elikagaiak emanez edo elikagaiak jasotzeko antolatzen dituzten kanpainetan parte hartuz.\n2020an, urte-hasieratik, 6.200 tona elikagai banatu ditu guztira konpainiak erakunde horien artean. Kantitate horiek handituz joan dira martxoaren 26an COVID-19 gaitzak konpainiaren prozesuetan eragindako etena bukatu eta konpainiak erabaki zuenez geroztik berraktibatuko zituela premiazko produktuen dohaintza-prozesuak. Hala, berriro hasi zen ohiko lankide dituen jantoki sozialei eta elikagai-bankuei dohaintzak egiten.\nMaría Cantalejo eta Rut Montes, La Sal de la Tierra jantoki sozialeko sukaldariak, eta Javier González eta Mariña Rivas, Mercadonako langilea eta Mercadonako Kanpo Harremanetarako gerentea.\nMercadonak 11.390 kilo lekale egosi eman dizkio Tarragonako eskualdeetako Elikagai Bankuaren Terres de l'Ebreko ordezkaritzari\nMercadonak 3.800 kilo baino gehiago eman dizkio premiazko produktutan Méridako Cáritas Parroquial Santa Eulaliari